Super liga: Tošić u sastavu, Partizan spreman za novu pobedu! - Meridianbet Vesti\nSrbija Author:\tCentrala Bg - 09/09/2017\nAko bismo pitali Partizan, vreme za nastavak prvenstva Srbije ne bi moglo da bude bolje – plasmanom u UEFA Ligu Evrope je ostvaren veliki uspeh, fudbalska javnost je oživela odličnim rezultatima reprezentacije, a u klub je stiglo nekoliko novih pojačanja.\nKada se na sve to nadoveže činjenica da je Mladost iz Lučana Crno-belima u Beogradu samo dva puta zatresla mrežu i izgubila svih 11 susreta, jasno je zbog čega je Meridianbet kvota na pobedu gostiju velikih 15!\nNedavno je kao bomba odjeknula vest da je Zoran Tošić ponovo u Partizanu, a on bi trebalo da već u duelu sa Mladošću pokaže nešto iz svog repertoara kojim se odlikovao igrajući i u Ligi šampiona za moskovski CSKA. Zajedno s njim pred sam kraj prelazog roka u redove šampiona su stigli Nemanja Antonov, Milan Mitrović i Ognjen Ožegović, pa će Miroslav Đukić imati na raspolaganju izvanredan sastav koji bi trebalo da iznese teret teškog ritma od dve utakmice nedeljno koji očekuje šampiona u narednom periodu.\nDomaćinu će nedostajati Sejduba Suma koji će zbog povrede propustiti naredne dve nedelje.\nZanimljivo je da je sadašnji trener Mladosti Nenad Milovanović svojevremeno kao igrač nastupao za isti tim 1996. godine kada su Plavi na svom debiju u šampionatima Srbije u istorijskom okršaju dva tima na svom terenu uspeli da pobede Crno-bele sa 1:0!\nKada bi Lučanci u subotu uveče ponovili takav rezultat, to bi bilo vredno prvog trijumfa na stadionu Partizana!\nTags:CSKA, kvota, Meridianbet, Miroslav Đukić, Mladost, Partizan, Super liga, Zoran Tošić


Poslanici DJB u Skupštini: Nismo prekinuli bojkot\nPoslanici DJB u Skupštini: Nismo prekinuli bojkot, samo da vidimo ima li promena\nVesti Autor:Beta24. dec. 201913:07 > 15:11\nPokret "Dosta je bilo" (DJB) saopštio je da nije prekinuo bojkot Skupštine Srbije već da želi da proveri da li se bilo šta u parlamentu promenilo od kada su pre šest meseci odlučili da napuste to telo zbog, kako se navodi, "pretvaranja narodne skupštine u farmu". Lider tog pokreta Saša Radulović je obrazlagao svoje predloge za dopunu dnevnog reda, koji su u skupšinskoj proceduri još od 2017. godine, a odnose se između ostalog, na vraćanje smanjenjih penzija, besplatne udžbenike i besplatne vrtiće za svu decu.\n„Nakon što su se sponzori Srpske napredne stranke (SNS) iz Brisela i Berlina poslednjih šest meseci zdušno angažovali da pomognu predsedniku SNS-a da izbegne bojkot izbora, hvaleći i njega i sebe napretkom u kulturi dijaloga i fer uslovima za izbore, DJB će danas u Skupštini proveriti koliko je to tačno“, naveo je taj pokret u saopštenju.\nDJB je naveo da su podneli 17 dopuna dnevnog reda i da se među predlozima nalaze i izmene zakona koje bi omogućile bolju kontrolu izbora i sprečavanje izbornih krađa, zabranu izgradnje mini hidro-elektrana, uvođenje besplatnih udžbenika i vrtića za svu decu u Srbiji i drugi.\nRadulović je rekao da su svojim dolaskom u Skupštinu Srbije „pokazali malo dobre volje i hteli da provere da li su istinite tvrdnje evropskih zvaničnika da postoji napredak u predizbornim uslovima“.\n„DJB je među prvima kazao da je potrebno bojkotovati naredne izbore i da je pretnja bojkotom najbolji način da dođemo do fer i poštenih izbora. Bojkot sam po sebi nije cilj, već je pretnja bojkotom sredstvo da se dobiju fer izbori“, rekao je Radulović.\nOn je objasnio da niko ne traži da u medijima ima isti prostor kao vlast jer kako je dodao to ne postoji nigde u svetu, ali da traže pristup medijima i debate kojih danas nema, zatim sređivanje biračkih spiskova i da više „ne glasaju mrtvi ili birači koji nisu u zemlji“.\nRadulović je rekao da je vladajuća većina danas odbila četiri zakonska predloga DJB koja bi popravile to stanje.\nDosta je biloSaša RadulovićSkupština Srbije


U planu je formiranje nove organizacione jedinice za pružanje usluga poreskim obveznicima\nPORESKA UPRAVA: U planu je formiranje nove organizacione jedinice za pružanje usluga poreskim obveznicima, uvođenje novih elektronskih usluga i uprošćavanje administrativnih procedura za sve privredne subjekte koji poštuju propise i na vreme izmiruju obaveze. Za prolazak kroz brže procedure kvalifikovali bi se privrednici koji se nađu na tzv. Beloj listi, čije je formiranje predloženo Nacionalnim programom za suzbijanje sive ekonomije\nPoreska uprava će formirati novu organizacionu jedinicu za pružanje usluga poreskim obveznicima, uvešće nove elektronske usluge i razmotriti mogućnost pojednostavljivanja administrativnih procedura iz svoje nadležnosti za sve privredne subjekte koji poštuju propise i na vreme izmiruju obaveze.\nTo je najavljeno na radnom susretu članova i partnera Nacionalne alijanse za lokalni ekonomski razvoj (NALED) sa direktorkom Poreske uprave, Draganom Marković.\nZa prolazak kroz brže procedure kvalifikovali bi se privrednici koji se nađu na tzv. Beloj listi, čije je formiranje predloženo Nacionalnim programom za suzbijanje sive ekonomije, navodi se u saopštenju NALED-a.\nFokus na elektronske servise je deo procesa realizacije Programa transformacije Poreske uprave za period 2015-2020. godine u cilju poboljšanja naplate budžetskih prihoda, smanjenja troškova i unapređenja efikasnosti rada.\nPored toga, programom transformacije predviđeno je i smanjenje postojećeg broja organizacionih jedinica, kao i koncentracija na kontrole putem strateškog upravljanja rizicima. Naglašeno je da je vizija uspostavljanje moderne uprave, koja će biti efikasan servis poreskih obveznika.\n"Želimo da gradimo partnerski odnos sa poreskim obveznicima i zato ćemo pokrenuti novi mehanizam kontrole rada Poreske uprave putem anketiranja korisnika naših usluga", rekla je Marković.\nCilj je, kako je navela, da se dobije nezavisna i objektivna ocena rada te Uprave, ali i da se edukuju obveznici o tome koje su nadležnosti tog državnog organa kako bi imali realnija očekivanja od Poreske uprave, dodajući da tu očekuje podršku NALEDA-a.\nSaradnja NALED-a i Poreske uprave će, ocenjeno je, biti ključna za uspešnu realizaciju Nacionalnog programa za suzbijanje sive ekonomije i najavljene nagradne igre sa fiskalnim računima u okviru široke edukativne kampanje.\nPredstavnici PU zainteresovani su za predlog NALED-a o uvođenju tzv. obavezne nalepnice na svim prodajnim mestima - putem koje bi se građanima pružila jasna informacije o vrsti računa koji je prodavac dužan da izda, bio on fiskalni ili ne.\nPredsednik Upravnog odbora NALED-a, Goran Kovačević, ocenio je da su suzbijanje sive ekonomije i eliminacija nelojalne konkurencije odgovornoj privredi veliki izazovi koji predstoje.\n"NALED i Savez za fer konkurenciju spremni su da zajedno sa Poreskom upravom pomognu Vladi Republike Srbije u realizaciji Nacionalnog programa za suzbijanje sive ekonomije koji bi u narednih pet godina u legalne tokove trebalo da vrati milijardu evra i značajno smanji stopu neformalne zaposlenosti", poručio je Kovačević.\nIzvor: Vebsajt Tanjug, 12.10.2016.


Podela 64.broja SNS Informatora\nIzvor: Lokalne novine | Obrenovac, 15.09.2018.\nČlanovi Opštinskog odbora Srpske napredne stranke Obrenovac su, na Gradskom trgu, delili građanima najnoviji broj Informatora Srpske napredne stranke. Informator koji govori o aktivnostima Srpske napredne stranke izlazi jednom mesečno, a namenjen je građanima kako bi im se približilo sve ono što je Srpska napredna stranka uradila u prethodnih mesec dana na teritoriji cele Srbije, ali i o planovima i narednim koracima. Broj za brojem, aktivnosti je sve više, kao i planova koji će biti realizovani u mesecima koji su pred nama.\nNajnoviji broj Informatora donosi najavu predsednika Srbije Aleksandra Vučića o povećanju penzija i plata u javnom sektoru.\n„Najkasnije u narednih mesec ili mesec i po dana ukinućemo Zakon o privremenom smanjenju penzija“, rekao je predsednik Aleksandar Vučić prilikom posete Gerontološkom centru na Bežanijskoj kosi, i poručio penzionerima da će veću penziju dobiti već 10. novembra. Prema njegovim rečima, država za to ima dovoljno novca i neće biti potreban rebalans budžeta.\nPlate za zaposlene u javnom sektoru, kako je rekao, biće povećane od decembra. Podsetio je da je pre četiri godine država bila pred bankrotom, da je javni dug bio 78 odsto BDP, a da će pre kraja godine biti ispod 50 odsto.\nCentralno mesto 64. broja SNS Informatora zauzima priča o prijemu novih MIG-ova na Batajničkom aerodromu, a po rečima Aleksandra Vučića ovi migovi će nositi imena junaka iz perioda NATO agresije. Značajna vest je da je u Zrenjaninu potpisan sporazum za izgradnju fabrike guma „Šandong Linglong“ koji će zaposliti novih 1500 radnika, a ništa manje značajna je i vest da je započeta obnova Kliničkog centra Srbije.\nPredsednik Srbije Aleksandar Vučić najavio je početak građevinskih radova i naglasio da će Srbija za tri godine dobiti novi, moderan i kompletan Klinički centar u kojem će se lečiti pacijenti iz svih krajeva zemlje. Ova zgrada, koja je 45 godina bila samo nedovršena ruina, postaće jedan od najbolje opremljenih medicinskih centara u Evropi. Istakao je da je reč o projektu u dve faze, vrednom 110 miliona evra, a da će KCS, nakon rekonstrukcije, imati više od 1.200 kreveta.\nPoslednji informator sadrži i sve informacije vezane za aktivnosti Srpske napredne stranke u Obrenovcu, od infrastrukturnih do ulaganja u privredu, poljoprivredu, sport i kulturu.\nAktivisti obrenovačkog SNS-a su ovim putem izrazili podršku predsedniku Srbije i Srpske napredne stranke Aleksandru Vučiću nakon njegove posete Kosovu.\n"Svima je jasno da se oko Kosova, ovih dana i ovih nedelja, dešava mnogo toga. Sada je došlo vreme da jedini čovek koji ima legitimitet i koji ima poverenje naroda kaže istinu i da krenemo dalje u pregovore i rešavanje pitanja Kosova koje je od krucijalnog značaja za budućnost naše države." - rekao je Mirko Vranešević, OO SNS Obrenovac.\nKako navodi Vranešević cilj je da se u Obrenovcu, ali i u svim delovima Srbije, stvore što bolji uslovi za život građana kako mladi ne bi odlazili u druge zemlje.\n"Naša najskuplja reč je budućnost. Mi ne možemo da rizikujemo više da izgubimo još jednu generaciju mladih ljudi. Upravo ono što se dešava u Obrenovcu, treba da se dešava i u Srbiji. Mi imamo velike infrastrukturne radove, velike investicije, imamo novu fabriku Mei Ta i još novih fabrika koje dolaze. Sve je manje nezaposlenih, ta cifra je sada na jednocifrenom nivou. Ti ljudi nikada ne bi došli u Obrenovac i nikada ne bi uložili svoj novac da se zaposle naši Obrenovčani da je ovde nestabilno, da postoji mogućnost nekakvog novog rata ili nekih novih sukoba." - naglasio je Vranešević.\nOsvrnuvši se na napade koji dolaze poslednjih dana od strane ujedinjene opozicije, koja i u godinama kada je bila na vlasti nije našla način da nešto promeni na bolje, Vranešević je naglasio da ti napadi dolaze od istih ljudi, političkih figura, koje su dvadeset godina uništavale i privatizovale ovu zemlju, a sada su dale sebi za pravo da kritikuju politiku Aleksandra Vučića, kao da narod zaboravlja šta su sve oni radili u prethodnim godinama.\nVeliki broj Obrenovčana koji je posetio štand i porazgovarao sa predstavnicima vlasti u Obrenovcu predstavlja jasnu potvrdu da naši građani podržavaju rad Srpske napredne stranke i istovremeno se interesuju za stranačke aktivnosti.


Struja za domaćinstva poskupela za 3,9 odsto\nElektrična energija za domaćinstva je skuplja za 3,9 odsto, što će račune domaćinstava za prosečnu mesečnu potrošnju uvećati za 100 do 150 dinara.\nCena struje nije menjana duže od dve godine, a ovo poskupljenje odobrila je Agencija za energetiku.\nKako su ranije naveli u EPS-u, i sa povećanjem, cena struje u Srbiji je i dalje među najnižim u regionu. Struja u Srbiji jeftinija je za 7,2 odsto nego u Makedoniji, 18,9 odsto nego u BiH, 24 odsto nego u Albaniji, 35,8 odsto u odnosu na Bugarsku, 79,97 odsto niža nego cena struje u Hrvatske, 85 odsto od Rumunije, 125 odsto od Slovenije.\nMinistar energetike Aleksandar Antić najavio je poskupljenje struje prošlog meseca, uz napomenu da struja za industriju neće poskupeti.\n"Poslednji put je cena struje značajnije podizana 2015. godine, 2016. i 2017. bila je minimalna korekcija, 2018. i 2019. nije bilo korekcije", rekao je Antić. "Imali smo opravdane zahteve energetskih kompanija, sve veći je ulazak obnovljivih izvora energije, ima troškova prenošenja te energije, ali postoji i značajan rast cena struje na svetskom tržištu", obrazložio je ranije ministar.\nViše iz ove kategorije « Draža Petrović: Da nismo objavili Koraksovu karikaturu, pristali bismo da nam državni vrh uređuje novine SREĆNA SLAVA: Danas je Vavedenje »


Brnabić: Evropska investiciona banka najvažniji partner Srbije - Bizlife.rs\n09:02 NIš, 23/06/2018\n„Projekti zdravstvene infrastrukture koje imamo sa EIB-om vredni su 600 miliona evra. Planiramo početak rekonstrukcije Kliničkog centra Srbije, Vojvodine u Novom Sadu i u Kragujevcu“, rekla je Brnabić.\n„Imamo u planu da zajedno uložimo 60 miliona evra u naučno tehnološke parkove. U izgradnji je takav park u Novom Sadu, a trebalo bi da bude završen do kraja 2019. Nadam se da će do kraja leta početi izgradnja nučno tehnološkog parka u Nišu, laboratorijske lamele na Elektro tehničkom fakultetu u Nišu i mnogi drugi“, dodala je Ana Brnabić.\nPremijerka je najavila pokretanje projekata koji se tiču regiona, kao što su gasna interkonekcija i „autoput mira“ od Niša do Prištine, jer „bez stabilnog regiona nema stabilne i jake Srbije“.\n„Malo koja institucija se može pohvaliti takvom istorijom. Naša banka postoji 60 godina, a 40 godina je prisutna na Balkanu. Do sada smo uložili više od 10 milijardi evra u region, a polovina od tih sredstava je opredeljena za projekte u Srbiji“, rekla je Negre.\n„Naši projekti usmereni su na celu Srbiju, pa tako imamo u planu da pomognemo vodosnabdevanje i izgradnju gradskih pijaca u Valjevu, Prokuplju, Leskovcu i Bujanovcu“, dodala je Negre.\nevropska investiciona banka ana brnabić


Raspisani konkursi za dodelu sredstava za izgradnju novih i održavanje postojećih verskih objekata - www.025.rs\nwww.025.rs / NASLOVNA / Raspisani konkursi za dodelu sredstava za izgradnju novih i održavanje postojećih verskih objekata\nRaspisani konkursi za dodelu sredstava za izgradnju novih i održavanje postojećih verskih objekata\nKomisija za sprovođenje postupka raspodele sredstava za održavanje i izgradnju verskih objekata u vlasništvu tradicionalnih crkava i verskih zajednica iz budžeta opštine Odžaci za 2019.godinu raspisala je danas dva javna konkursa, za dodelu sredstava za izgradnju novih, odnosno održavanje postojećih verskih objekata u vlasništvu tradiocionalnih crkava i verskih zajednica.\nNa javnom konkursu za izgradnju novih verskih objekata pravo učešća imaju tradicionalne crkve i verske zajednice čija se izgradnja planira ili je započeta na teritoriji opštine Odžaci. Ukupan iznos sredstava namenjenih za izgradnju verskih objekata iz budžeta opštine Odžaci u 2019. godini iznosi 1.000.000 dinara.\nKompletan tekst konkursa, kao i prijava na konkurs može se preuzeti na sledećim linkovima:\nNa javnom konkursu za održavanje postojećih verskih objekata pravo učešća imaju tradicionalne crkve i verske zajednice na teritoriji opštine Odžaci za održavanje postojećih verskih objekata. Ukupan iznos sredstava namenjenih za održavanje postojećih verskih objekata iz budžeta opštine Odžaci u 2019. godini iznosi 4.000.000 dinara.\nTags: izgradnja novih, opština Odžaci, Raspisan konkurs, Verski objekti\nJavni konkurs za popunjavanje izvršilačkih radnih mesta u Opštinskoj upravi Kula


Viši sud - Predsednik\nPočetna > O višem sudu > Uređenje > Predsednik\nZakonom o sudijama ("Službeni glasnik RS", br.116/2008, 104/2009, 101/2010, 121/2012 i 101/2013, 111/2014 i 117/2014) regulisan je izbor predsednika suda.\nPredsednik suda bira se između sudija istog ili višeg stepena, na pet godina i ne može biti ponovo izabran. Sudija koji je izabran za predsednika suda obavlja i sudijsku funkciju u tom sudu.\nNarodna skupština bira predsednika suda, na predlog Visokog saveta sudstva. Ovlašćenja i dužnosti predsednika suda regulisana su Zakonom o sudijama, Zakonom o uređenju sudova i Sudskim poslovnikom.\nOdlukom Narodne skupštine Republike Srbije o izboru predsednika viših sudova od 23.05.2014.godine, objavljenoj u "Službenom glasniku RS" broj 55 od 23.05.2014.godine, za predsednika Višeg suda u Beogradu izabran je Aleksandar Stepanović, sudija Apelacionog suda u Beogradu .\nNa ovaj način Viši sud u Beogradu, prvi put od njegovog osnivanja 01.01.2010.godine, predstavlja predsednik suda.\nPredsednik suda predstavlja sud, rukovodi sudskom upravom, odgovoran je za pravilan i blagovremen rad suda, a pojedine poslove sudske uprave predsednik suda može poveriti zameniku predsednika suda ili predsednicima odeljenja.\nSud ima jednog ili više zamenika predsednika suda, koji zamenjuje predsednika suda u slučaju sprečenosti ili odsutnosti. Kada sud ima više od jednog zamenika predsednika suda, predsednik suda određuje jednog zamenika koji ga zamenjuje.\nPredsednik suda ovlašćen je da:\nzahteva zakonitost, red i tačnost u sudu,\nnalaže otklanjanje nepravilnosti i sprečava odugovlačenje u radu,\nodređuje branioce po službenoj dužnosti po azbučnom redu sa liste advokata koje dostavlja advokatska komora,\nstara se o održavanju nezavisnosti sudija i ugledu suda,\ni vrši druge poslove određene zakonom i Sudskim poslovnikom.\nPredsednik suda se stara o sprovođenju i pravilnoj primeni Sudskog poslovnika, izdavanjem naredbi i upustava, čiju primenu nadzire Ministarstvo pravde i državne uprave RS, preko lica ovlašćenog za nadzor, a čije su instrukcije i objašnjenja obavezni za sud.\nPredsednik suda nadzire rad sudskih odeljenja i službi pregledom upisnika i pomoćnih knjiga, rokovnika i ročišta, stalnim evidentiranjem predmeta čije rešavanje duže traje, pribavljanjem izveštaja i na drugi pogodan način.\nPredsednik neposredno višeg suda ima pravo da nadzire sudsku upravu nižeg suda, da traži obaveštenja o primeni propisa, toku postupka, te izveštaje i druge potrebne podatke o radu nižeg suda, kao i da organizuje obilaske nižih sudova sa svog područja.\nU poslovima sudske uprave predsedniku pomaže sekretar suda i menadžer suda, koji su samostalni u poslovima koji su im povereni odlukom predsednika suda, u skladu sa Sudskim poslovnikom, a raspoređuje ih predsednik suda.


"STRUKA IZNENAĐENA OVIM NALETOM EPIDEMIJE" Dr Janković o tome u kojoj smo fazi sada i šta bi trebalo da se desi za dve do četiri nedelje - Radio Televizija Novi Pazar\n“STRUKA IZNENAĐENA OVIM NALETOM EPIDEMIJE” Dr Janković o tome u kojoj smo fazi sada i šta bi trebalo da se desi za dve do četiri nedelje\nJune 30, 2020 Mina Jovicic\t526 Views\n– Tu se prelamaju potrebe o kojima vode računa medicinski stručnjaci, ali i činjenica da ogroman broj ljudi može ostati bez posla ako životne aktivnosti svedemno na minimum. Svaka država traži način da štiti stanovništvo od virusa a da život ne stoji mesecima ili godinama – kazao je Janković-.\n– Sve vreme smo znali da epidemija nije gotova, bez obzira što smo se s pravom nadali da ćemo tokom leta imati nula slučajeva. Mi se sada nalazimo u drugom naletu prve faze i trenutno smo u četvrtoj nedelji toga, po modelima možemo očekivati da takav talas traje šest do osam nedelja – kazao je Janković.\n“Ne zastupam ideju dopuštanja zaražavanje”\nPojašnjava da je više mladih ljudi koji su zaraženi, da je rizik od komplikacija kod njih manji nego kod starijeg stanovništva, ali da svako može da ima “Ahilovu petu”, a da to i ne zna.\nUpitan da prokomentariše izjavu svoh kolege iz Kriznog štaba pulmologa Branislava Nestorovića “da je sada pravi trenutak da se zarazimo jer je virus slabiji”, Janković kaže da on tako nešto ne bi mogao da predloži.\n– To je s jedne strane dobro jer mladi nisu najrizičnija grupa, ali u svakoj grupi ima osoba koje su osetljive, a da to ne i znaju. Zato ne bih stao iza ideje da treba dopustiti zaražavanje u ime bržeg sticanja kolektvnog imuniteta tako ćemo razbuktati epidemiju i dobiti veći pritisak na zdravstveni sistem. Prečicom ići do kolektivnog imuniteta nije svrsishodno – ocenio je imunolog.\n– Nismo ga još očekivali jer UV zraci i visoka temperatura donekle odmažu virusu, letnje vreme usporava prenošenje, i epidemija je jenjavala pa smo očekivali da će ići prirodnim tokom ali kao što vidimo, nije Srbija jedina zemlja koja ima drugi deo prvog talasa – dodao je Janković.\n← EU otvara granice: Srbija i Crna Gora na spisku, SAD isključene\nLjajić razgovarao sa nezadovoljnim gradjanima →


Sportske.net - Miroslav Klose - Za istoriju!\nMiroslav Klose - Za istoriju!\nNapadač reprezentacije Nemačke Miroslav Klose od večeras je i definitivno najbolji strelac svih vremena na Svetskim prvenstvima!\nNemačka dominira u večerašnjem polufinalu Mondijala protiv Brazila, a poseban razlog za zadovoljstvo u ovim trenucima ima njihov napadač Miroslav Klose, koji je uspeo da postigne još jedan pogodak i konačno dođe do ''magične'' brojke od ukupno 16 golova na Svetskim prvenstvima, čime je postao apsolutni rekorder.\nKlose je postigao drugi gol za ''Pancere'' u večerašnjoj ''igri mačke i miša'' u Belo Horizonteu, u utakmici u kojoj je Nemačka do nogu potukla domaćina aktuelnog Svetskog prvenstva već u prvih pola sata igre.\nPodsetimo, pre ovog Mondijala, rekorder po broju postignutih golova bio je Brazilac Ronaldo sa 15 golova, Klose je imao jedan gol manje na svom kontu, ali je, eto, u polufinalu konačno uspeo da ga prestigne, i to baš protiv njegovog Brazila.\nVidećemo da li će se tu i zaustaviti, ili će i dodatno da podigne novu lestvicu.\nTakođe, Klose se večeras izjednačio sa Paolom Maldinijem po broju nastupa na Svetskim prvenstvima. Ovo je njegov 23. meč, a rekord još uvek drži njegov slavni zemljak Lotar Mateus sa 25 nastupa u dresu reprezentacije Nemačke.


Verbek: Pokušaću da vratim samopouzdanje : Nadlanu.com\nVerbek: Pokušaću da vratim samopouzdanje\nObjavljeno 29. jun 2006. / 15:47:12\nSEUL, 28. juna 2006. (Beta-AP) - Novoimenovani selektor Južne Koreje, Pim Verbek, izjavio je danas da će pobedama na Kupu Azije i Olimpijskim igrama pokušati ponovo da izgradi samopouzdanje te ekipe koje je poljuljano posle ispadanja sa Svetskog prvenstva u Nemačkoj.\nHolanđanin je rekao da će kombinovati južnokorejski i holandski stil igre kako bi pronašao dobitnu kombinaciju, što je i jedan od razloga za njegovo angažovanje, jer su na čelu ekipe Južne Koreje do sada već bila dvojica Holanđana.\n"Naš cilj je da igramo finale Kupa Azije i da pobedimo", rekao je Verbek i dodao da će njegov prvi zadatak biti kvalifikacije za Olimpijske igre 2008. godine u Pekingu.\nOn je naglasio da južnokorejski igrači moraju da imaju više međunarodnog iskustva, ako žele bolje da prođu na Svetskom prvenstvu 2010. godine.\nJužna Koreja je ispala u prvoj rundi takmičenja po grupama u Nemačkoj. Fudbalski savez te zemlje je na mesto dosadašnjeg trenera, takođe Holanđanina Dika Advokata, imenovao njegovog pomoćnika Verbeka.\nDiku Advokatu je istekao devetomesečni ugovor i on je sada angažovan na mesto trenera fudbalskog kluba Zenit iz Sankt Peterburga u Rusiji.\nPrethodno je Holanđanin Gus Hidink odveo Južnu Koreju u polufinale Svetskog prvenstva 2002. kojem su oni bili domaćini zajedno sa Japanom.


Paraolimpijski komitet Crne Gore - Golbal reprezentacija Crne Gore izborila A diviziju\n- Objavljeno subota, 05 jun 2021 20:30\nGolbal reprezentacija Crne Gore izborila A diviziju\n- Objavljeno 05 jun 2021\nGolbal reprezentacija Crne Gore plasirala se u finale Evropskog prvenstva B divizije u finskom Lahtiju i izborila viši rang takmičenja Golbal reprezentacija Crne Gore plasirala se u finale Evropskog prvenstva B divizije u finskom Lahtiju i izborila viši rang takmčenja.\nCrnogorski golbalisti savladali su danas u polufinalnom meču selekciju Poljske 12:5 i prvi put izborili plasman u A diviziju.Ranije danas u četvrtfinalnom meču eliminisali su Portugal 6:4, dok je Poljska bila ubjedljiva protiv Izraela 10:4.\nIzabranici selektora Nikole Čurovića, koji su istog rivala dobili i u grupi, odlučujuću prednost stekli su u drugom poluvremenu. Prvi dio završen je sa minimalnom prednošću reprezentacije Crne Gore (5:4).\nCrnogorski golbalisti kao prvoplasirani u B grupi, sa tri trijumfa i porazom, izborili su četvrtfinale.\nSavladali su Poljsku 9:7, Italiju 7:2 i Švedsku 13:5, a jedini poraz doživjeli su od Velike Britanije 8:7.\nRival crnogorskim reprezentativcima u meču za trofej, sjutra u 14 sati i 30 minuta, biće Grčka, koji je u polufinalnom duelu eliminisala Rusiju 9:8, koja će protiv Poljske igrati za treće mejsto i plasman u A diviziju. Iz B divizije ispali su Rumunija i Švedska, a pridružiće im se osmoplasirani tim.Crnogorska reprezentacija, koja u Lahtiju nastupa u sastavu Marko i Nikola Nikolić, Mirnes Ramović i Goran Macanović, četvrti put nastupa na šampionatima Evrope.\nKao debitant, septembra 2017. godine u moldavskom Kišinjevu, osvojila je srebrnu medalju i izborila plasman u B diviziju.\nGodinu kasnije na EP B divizije u poljskom Horzovu završila je kao osmoplasirana od deset ekipa i ispala u niži rang takmičenja - C diviziju.\nPovratak u B diviziju izborila je osvajanjem srebrne medalje na prvenstvu C divizije 2019. godine u italijanskoj Akvili.


Crnogorske muzičke godišnjice na KotorArtu\nFestival KotorArt, u godini kada obilježava dvadeset godina postojanja, organizuje veče pod nazivom Crnogorske muzičke godišnjice kojim se obilježavaju četiri godišnjice značajne za razvoj i istoriju crnogorske muzike. Program se organizuje u ponedjeljak, 2. avgusta na Pjaci od Kina sa početkom u 21 čas.\nU pitanju su 160 godina od rođenja prvog školovanog kompozitora iz Crne Gore, Jovana Ivaniševića; 150 godina od osnivanja Crnogorske vojne muzike; 150 godina od izvođenja izgubljene operete Antona Šulca, prvog muzičko – scenskog djela odigranog na teritoriji današnje Crne Gore i 125 godina od rođenja Vide Matjan, kompozitorke za djecu po kojoj današnja muzička škola u Kotoru nosi ime.\nOvo veče zamišljeno je kao multidisciplinarno gdje će se smijenjivati razgovori o ovim temama i tematski povezane zvučne ilustracije. Govornici će biti dr Marijana Kokanović Marković, profesorka Akademije umetnosti Univerziteta u Novom Sadu, Luka I. Milunović, mr Dobrila Popović, samostalna savjetnica za muziku Ministarstva prosvjete, nauke, kulture i sporta Crne Gore i dr Ivana Marović, profesorka ŠOSMO “Vida Matjan”.


Otvaranje "stogodišnjeg salona" Chevrolet-a u Ženevi Otvaranje “stogodišnjeg salona” Chevrolet-a u Ženevi – MOTOR blog\nOtvaranje “stogodišnjeg salona” Chevrolet-a u Ženevi\nSvetske i evropske premijere modela Cruze, Aveo i Camaro\nPremijere tri modela, rekordni prodajni rezultati u Evropi i proslava stogodišnjeg jubileja biće oglašeni na velika zvona na štandovima Chevrolet-a na Sajmu automobila od 3. do 13. marta.\nKao i na pariskom Sajmu automobila u septembru, posetioce Chevrolet štanda će ponovo dočekati spektar novih automobila i dobre vesti, obzirom da Chevrolet u Evropi nastavlja sa ubrzanim napredovanjem.\nVrhunac ponude je svetska premijera modela Cruze u hečbek izvedbi, kao i evropski debiji ikone sportskog modela Camaro Convertible, te novog privlačnog Aveo-a u sedan izvedbi. Elektromobil Chevrolet Volt sa produženim dometom neće se prikazivati samo na standardan način. Severnoamerički automobil godine biće na raspolaganju i za kratke probne vožnje, kao deo Chevrolet aktivnosti na u okviru sajmskog Pavillon Vert-a tokom dana otvorenih za medije i javnost.\nChevrolet je nedavno objavio prodaju od 477.000 vozila, te dostizanje rekordnog tržišnog udela od 2,5 odsto u Evropi 2010, dok se ove godine kompanija posvećuje programu kojim se obeležava 100 godina proizvodnje automobila.\nTrenutak je odličan za prikazivanje pune proizvodne verzije novog Cruze-a u hečbek izvedbi, u vreme kada brend proslavlja osvajanje nagrada koje dodeljuju vozači i proizvođači na Svetskom trkačkom šampionatu (WTCC) na isteku 2010. Čista krovna linija kao kod kupe modela i kratki prepusti napred i nazad daju novom Cruze-u u hečbek izvedbi isti dinamičan stav koji odlikuje i uspešnu nočbek izvedbu sa četvora vrata.\nNova, privlačna sedan verzija malog modela Chevrolet Aveo u Ženevi ostvaruje svoj evropski debi. Sa isti svrsishodnim izgledom kao i u nočbek izvedbi, uzdižuća ramena linija modela Aveo nočbek je naročito upadljiva, dajući novom modelu sa četvora vrata profil vrhunskog automobila. Sa obimnim tovarnim i prostorom u unutrašnjosti i zrelijim dizajnom, Chevrolet očekuje da će se nočbek dopasti različitim vrstama kupaca u odnosu na one koji preferiraju hečbek, tačnije, porodicama.\nSveobuhvatan opseg benzinskih i dizel motora uključuje dve 1.2s izvedbe, jednu 1.4 i 1.6-litarski benzinca, a Aveo će po prvi put biti ponuđen sa dve verzije 1.3-litarskog dizel motora sa Start/Stop tehnologijom. Aveo u nočbek izvedbi pojaviće se u prodaji širom Evrope tokom leta.\nCamaro u kupe i kabriolet izvedbi naći će se u prodaji u septembru u odabranim Chevrolet prodajnim salonima. Karoserija novog Camaro modela ostaje verna originalnom konceptu, koji podrazumeva dizajn koji prenosi legendarno nasleđe, bez retro izgleda. V8 motor od 432 ks, sa 6.2 litre stvara obrtni momenat of 569 Nm dajući novom Camaro-u snagu koja odgovara njegovom izgledu.\nCamaro-va napredna šasija poseduje elektronsku kontrolu stabilnosti i vuče, dok prilagodljivi “Sport” režim omogućava vožnju koja maksimalno koristi performanse. Veliki, ventilirani kočioni diskovi, sa četvoro-klipnim aluminijumskim Brembo stegama sve čine sigurnim i proverenim. Čitav opseg bezbednosnih osobina uključuje prednje, bočne i zavesne vazdušne jastuke za glavu.\nPlatneni krov sa električnim sklapanjem na modelu Camaro convertible sklapa se za svega 20 sekundi i odlikuje se akustičnim materijalom, staklenim zadnjim prozorom i odmagljivačem zadnjeg stakla.\nOsvajanje Svetskog trkačkog šampionata nije bio jedini razlog za proslavu u Chevrolet-u na kraju prethodne godine. 2010. godine. Rekordna prodaja u Evropi omogućila je rast tržišnog udela Chevrolet-a na najviši nivo ikad – 2,5% sa ukupno prodatih 477.194 vozila, što predstavlja rast od 12% u odnosu na 2009. godinu.\nZaista je prikladno da kompanija obeležava početak godine svog stogodišnjeg jubileja sa toliko dobrih vesti. Komapanija Chevrolet Motor je osnovana 1911. u Flintu, država Mičigen, a kako bi obeležila istorijski trenutak, kompanija planira ambiciozan program aktivnosti, koji će da kulminira na sam dan jubileja 3. novembra. Chevrolet će, u godini stogodišnjeg jubileja, lansirati sedam novih modela na evropsko tržište: Orlando, novu Captiva-u, novi Aveo, Cruze hečbek, Corvette Grand Sport, Camaro Convertible i Volt.\nMatična država Luisa Ševroleta, Švajcarska biće evropsko probno tržište za Volt, koji već beleži uspehe u S.A.D.\nOd 1 do 3. marta, Chevrolet Europe će objavljivati vesti iz industrije, donoseći video sadržaje i slike direktno sa sajma, omogućavajući i bolji uvid na Chevrolet štandu.\nPratite @chevroletevents na Twitter-u kako bi se ažurno obaveštavali ili nas pronađite koristeći #genevamotorshow.\nOtvaranje “stogodišnjeg salona” Chevrolet-a u Ženevi was last modified: February 15th, 2011 by Goran Aničić\nAveoCamaroChevroletCruzeSajam u Ženevi\nNagrada za A6 allroad quattro\nVolkswagen Crafter na 100 načina


Dačić: Prvi razgovori vlasti i dela opozicije protekli u veoma dobroj i korektnoj atmosferi – DnevniZurnal\nDačić: Prvi razgovori vlasti i dela opozicije protekli u veoma dobroj i korektnoj atmosferi\nPosted by Napisao admin April 29, 2021 11 Views\nPredsednik Skupštine Srbije Ivica Dačić ocenio je danas da je prva runda dijaloga vlasti i dela opozicije koja ne prihvata posredovanje Evropskog parlamenta (EP) protekla u „veoma dobroj i korektnoj atmosferi“ i da je zaključeno da između vlasti i opozicije ne treba da postoji razlika u vezi najvažnijih državnih i nacionalnih pitanja.\nDačić je kazao da je „veoma zadovoljan“ što se jučerašnjem sastanku odazvalo 26 stranaka, među kojima su kako je naveo, i opozicioni Pokret obnove Kraljevine Srbije (POKS), Srpska radikalna stranka (SRS), Demokratska stranka Srbije (DSS), pokreti Dosta je bilo i Dveri, Zavetnici, „Nenad Čanak i Čedomir Jovanović“.\n„Svi su se ponašali veoma konstruktivno. Razgovarali smo četiri sata i pokazali da imamo dobru volju da o pitanjima za koja neko smatra da su sporna, mogu da se stvore pomaci u razvijanju klime međusobnog poverenja. Uspostavili smo i princip da ništa nije dogovoreno dok sve ne bude dogovoreno“, rekao je Dačić za televiziju Pink.\nNaveo je da se pozivu na sastanak nisu odazvale „stranke oko Dragana Đilasa i Vuka Jeremića“, kao ni „koalicija Borisa Tadića“ koja je po njegovim rečima, poslala parlamentu platformu za razgovore o unapređenju izbornih uslova ali uz posredovanje EP.\n„Zaključili smo da su ovakvi skupovi veoma pozitivni i da bi trebalo da se održavaju dva puta godišnje u smislu dijaloga o raznim temama kao doprinos boljem međusobnom razumevanju. Na neki način, svi su bili saglasni da bi razgovore o izbornim uslovima trebalo završiti najmanje šest meseci uoči izbora“, kazao je Dačić i nove razgovore najavio posle Uskrsa.\nGovoreći o međustranačkom dijalogu kojim posreduje EP, Dačić je kazao da pre juna „sigurno“ neće biti plenarnog sastanka sa evroparlamentarcima.\n„Oni su od 19. do 22. aprila onlajn razgovarali sa parlamentarnim strankama a posle će imati sastanke sa vanparlamentarnom opozicijom pa 7. maja sa mnom. Posle ćemo videti šta dalje, ali pre juna sigurno neće biti plenarnog sastanka a oni pre septembra neće lično doći. Ako čekamo toliko dugo, ne verujem da ćemo postići neke rezultate“, kazao je predsednik parlamenta.


Rukomet na pesku, ekipe iz Srbije, Bugarske, Makedonije i Grčke - juGmedia\nTurnir u rukometu na pesku, treću godinu za redom biće organizovan u Leskovcu, 10 i 11.avgustaa ovoga puta on će imati i međunarodni karakter jer su se pored ekipa iz Srbije prijavile i iz Bugarske, Severne Makedonije i Grčke. Takmičenje će se održavati na terenima Sportsko rekreacionog centra „Dubočica“, a prijavljivanje počinje danas, najavili su organizatori u Klubu za mlade u Leskovcu.\nEkipe koje će učestvovati na turniru imaće igrače koji su u samom vrhu ovog sporta.\n“Iz Beograda i Novog Sada će doći i reprezentativci naše zemlje u rukometu na pesku“, rekao je član organizacionog odbora turnira Marjan Golubović.\nOn je naglasio da je turnir uvršten u kalendar Evropske rukometne federacije, jedan je od četiri koji se igraju u Srbiji i nosi epitet internacionalnog. Takođe, pruža mogućnost da se osvoje takozvani ebiti bodovi, koji su značajni za konačan plasman tih ekipa u Evropi.\nRukomet na pesku je nova disciplina u okviru rukometnog sporta.\n„On omogućuje aktivnost pre svega u rukovanju sa loptom, na otvorenom terenu na pesku i to se radi u danima odmora“, precizirao je danas Miomir Petrović iz Rukometnog saveza Leskovac.\nOn je najavio da će dan pre početka turnira biti namenjen svoj deci koja žele da dođu i upoznaju se sa pravilima ovog sporta i odigraju rukomet na pesku.\nŠto kvalitetnije provođenje slobodnog vremena i pokretanje zdravih navika kod dece i omladine, najvažniji su ciljevi turnira, rečeno je.\nNagradni fond ove godine je veći u odnosu na ranije i iznosi 100. hiljada dinara, a nagrade su iste za muške kao i za ženske ekipe i to za prvo mesto 24.hiljade dinara, za drugo 16. i za treće 10. hiljada dinara. Prijavljivanje ekipa moguće je lično u Kancelariji za mlade ili preko njihovog sajta.\nRukomet na pesku uskoro će postati olimpijski sport.\n„Pozivam sve da dođu u što većem broju, jer je ovo prilika da se upoznaju sa rukometom na pesku, druže se i zabave“, poručio je pomoćnik gradonačelnika Leskovca Andrija Atanacković.\nOrganizatori turnira su: Kancelarija za mlade, Rukometni savez Srbije, Odeljenje za društvene delatnosti Odsek za sport i Grad Leskovac.\nZavršen auto-put od Niša do Bugarske granice, otvaranje u subotu\nIstočni krak Koridora 10 ka Bugarskoj biće pušten u saobraćaj 9. novembra, najalvjeno je na sajtu Koridora Srbije i na zvaničnom sajtu potpredsednice…\nRuski „berijev“ stiže sutra na aerodrom Konstantin Veliki\nNIŠ - Ruski avion "Berijev Be 200" će iz preventivnih razloga biti smešten na niškom aerodromu Konstantin Veliku od 5. avgusta do 30. septembra.…\nU novom Kliničkom centru u Nišu, svečano otvorenom minulog vikenda, danas su krenuli pregledi na magnetnoj rezonanci, a simbolično je prvi pregledan…\n17.07.2019. u 20:57\nJedini pravi profesionalac i dama sa integritetom odlazi.Ovi dolazeci su nepoznanica a ustvaril ljudi snsovske provencijacije.Dakle ,bice vise propagande ,a ne ono sto rade pravi mediji i pravi profesionalci.


„Neoplanta“ planira izgradnju pogona za prečišćavanje otpadnih voda | Energetski portal Srbije\n„Neoplanta“ planira izgradnju pogona za prečišćavanje otpadnih voda\n11.08. 2015 Srbija\nIzvršni direktor kompanije „Neoplanta“ gospodin Slobodan Vasilić izjavio je da će ova kompanija uložiti oko 30 miliona evra u izgradnju sistema za prečišćavanje otpadnih voda i novu farmu čiji će kapacitet biti 150 hiljada tovljenika.\nOn je istakao da bi sa izgradnjom farme trebalo da se počne sledeće godine, kao i da se puštanje u rad očekuje 2017. godine. Takođe je dodao da ova kompanija očekuje podršku grada Novog Sada, države i Privredne komore Srbije.\nPredsednik Privredne komore Srbije gospodin Marko Čadež izjaio je da su za Srbiju veoma bitni domaći investitori. On je izrazio i zadovoljstvo novim projektom, a dodao je i da ovakve tržišno orijentisane kompanije imaju punu podršku Privredne komore Srbije.


Izbori u Španiji: Desnici najviše glasova, ali ne i poslanička većina\nBeta\t 26. juna 2016. 23:50\nMinistarstvo Unutrašnjih poslova Španije je kasno večeras sapoštilo da je prebrojano 92 odsto glasačkih listića s ponovljenih nedeljnih poslaničkih izbora, i da konzervativna Narodna partija vodi sa 32 odsto glasova.\nTo znači da Narodna partija ima bar 136 od 350 mesta u Parlamentu, ali ne i većinu od 176 mesta, koja je potrebna da bi se samostalno formirala vlada.\nMinistarstvo je objavilo da je Socijalistička partija, umerena levica, na drugom mestu sa 23 odsto glasova i 86 poslaničkih mesta.\nNarodna partija koju predvodi sadašnji premijer Mariano Rahoj, vladala je od 2011. do 2015. godine i pokušava da ostane na vlasti. Izbori održani decembra prošle godine nisu doneli većinu nijednoj partiji. Dogovor o formiranju vlade nisu doneli ni šestomesečni pregovori medju strankama, te su Španci u nedelju ponovo morali da glasaju.\nPo anketi medu biračima posle glasanja, objavljenoj ranije u nedelju, na drugom mestu je bila nova levičarska koalicija “Unidos Podemos” (Zajedno možemo), sa 25,6 odsto glasova, ali su, kako izgleda, to opovrgli zvanični medjurezultati prebrojavanja glasačkih listića.\nJavnost u Španiji je ljutita zbog visoke stope nezaposlenosti, smanjenja državne potrošnje za socijalnu pomoć i prosvetu, i zbog beskrajnih skandala političke korupcije, što je sve obeležilo i predizbornu kampanju.\nSve ankete pred izbore su ukazale da ni sada nijedna stranka neće dobiti dovoljno glasova da sama formira vladu, te Španiji verovatno predstoji nastavak pregovora medju strankama, uz mogućnost da će još jednom morati da se ide na izbore.


Predsednik Crne Gore Filip Vujanović sastao se u ponedeljak u Vatikanu sa poglavarom Rimokatoličke crkve papom Benediktom XVI (Benedictus). Predsednik Vujanović je tom prilikom pozvao papu da poseti Crnu Goru i da se, kako se navodi u saopštenju izdatom u Podgorici, uveri u "međukonfesionalni sklad" koji vlada u Crnoj Gori.\nPredsednik Crne Gore Filip Vujanović je rekao crnogorskoj državnoj televiziji nakon sastanka sa papom da mu je Vatikanu rečeno da će Sveta stolica deliti stav Evropske unije u vezi sa nezavisnošću Crne Gore.\n"Razgovarali smo o aktuelnim temama, pa i o sledećem referendumu. Crna Gora želi demokratsku referendumsku konsultaciju", rekao je predsednik Vujanović novinarima okupljenima na Trgu svetog Petra o razgovoru, vođenom u Papinoj privatnoj biblioteci, kako navodi hrvatska agencija "Hina" "bez prevodioca, na engleskom jeziku".\nPredsednik Crne Gore je poklonio Papi prepis konkordata kojeg je Crna Gora potpisala 1876. sa Svetom stolicom.\nAgencija "Hina" je javila i to da posetu nije organizovao ambasador Srbije i Crne Gore pri Svetoj stolici Darko Tanasković već Anto Zbutega, vitez malteškog reda crnogorskog porekla.


Nije konačan broj: Za dženazu u Srebrenici spremni posmrtni ostaci 11 žrtava - TK PORTAL\nadmin 15. Maja 2020.\tCrna hronika\nDo ovog trenutka porodice 11 žrtava genocida u Srebrenici dale su svoju saglasnost za ukop njihovih posmrtnih ostatka na kolektivnoj dženazi koja bi se trebala održati 11. jula ove godine u Memorijalnom centru Srebrenica – Potočari, potvrdila je za Anadolu Agency (AA) glasnogovornica Instituta za nestale osobe Bosne i Hercegovine Emza Fazlić.\n“Ovaj broj, naravno, nije konačan i očekujemo da će on biti veći do same dženaze do kada porodice identifikovanih žrtava imaju pravo odlučiti o ukopu posmrtnih ostataka svojih najmilijih“, poručila je Fazlić.\nKako je kazala, u prostorijama Podrinje identifikacionog projekta nalaze se posmrtni ostaci još 37 žrtava genocida u Srebrenici koji su i zvanično identifkovane ali njihove porodice se još uvijek nisu odlučile na ukop, uglavnom zbog činjenice da se radi oskudnim posmrtnim.\n“U većini slučajeva pronađeno je samo nekoliko kostiju žrtava zbog čega porodice nemaju snage da svoje najmilije spuste u mezar“, pojasnila je Fazlić.\nTakođer, u prostorijama Komemorativnog centra u Tuzli nalaze se posmrtni ostaci još 99 žrtava za koje je pristigao DNK nalaz o njihovom identitetu ali koje zvanično nije identificirala njihova porodica.\n“Nadamo se da će porodice smoći snage da identifikuju posmrtne ostatke svojih najmilijih i odluče se za njihov ukop u narednom periodu, obzirom da je taj proces od pojave pandemije COVID -19 značajno otežan. Posljednja identifikacija u PiP-u je obavljena polovinom marta“, kazala je Fazlić za AA.\nIako su istražitelji u proteklom periodu radili na provjeri informacija i pretrazi terena u potrazi za grobnicama, ekshumacije i identifikacije su za vrijeme pandemije obustavljene obzirom na činjenicu da je donesena odluka kojom se zabranilo okupljanje više od pet osoba.\n“Na ekshumacijama i identifikacijama rade timovi od najmanje desetak ljudi pa je zbog toga ovaj proces u protekla dva mjeseca značajno otežan. Sada se nadamo da će se pripreme za obilježavanje 25. godišnjice genocida u Srebrenici i kolektivnu dženazu u Memorijalnom centru Srebrenica nastaviti intenzivnije kao i sam proces identifikacija i ekshumacija“, naglasila je Fazlić.\nOčekuju da će Vijeće ministara BiH uskoro donijeti odluku o ukidanju ovih posebnih mjera te da će se rad već od ponedjeljka intenzivno nastaviti, odnosno da će Tužilaštvo i Sud BiH početi sa radom i na ekshumacijama, te da će izdati potrebne naredbe za rad na nekoliko lokaliteta.\n“Između ostalog, na naredbe čekaju posmrtni ostaci pronađeni na površini četiri lokaliteta na području Srebrenice“, dodala je Fazlić.\nPrevious Previous post: U Hrvatskoj jedan novi slučaj koronavirusa, jedna osoba preminula\nNext Next post: Širi se klaster u Živinicama, potvrđen još jedan slučaj zaraze koronavirusom


Potpredsjednik Vlade za politički sistem, unutrašnju i vanjsku politiku Zoran Pažin predsjedavao je četvrtom sjednicom Savjeta za reformu javne uprave.\nSavjet je na sjednici razmatrao Predlog akcionog plana 2018-2020. za sprovođenje Strategije reforme javne uprave Crne Gore 2016-2020, sa procjenom troškova realizacije reformskih aktivnosti za trogodišnji period. Date su preporuke i smjernice u cilju unapređenja reformskih aktivnosti, jer se realizacijom aktivnosti iz Akcionog plana 2018-2020. stvaraju uslovi za unapređenje efikasnosti javne uprave u skladu sa ciljevima koji su definisani Strategijom reforme javne uprave.\nSavjet je na sjednici razmatrao i Informaciju o primjeni Uredbe o načinu i postupku ostvarivanja saradnje organa državne uprave i nevladinih organizacija ("Sl. list CG", br. 7/2012) i Uredbe o postupku i načinu sprovođenja javne rasprave u pripremi zakona ("Sl. list CG", br. 12/2012) i drugim oblicima saradnje organa državne uprave sa nevladinim organizacijama u 2016. godini, kojom je data ocjena stanja u pogledu primjene navedenih uredbi. Konstatovano da je u posmatranom periodu postojala neujednačenost i selektivnost u njihovoj primjeni, što je prepoznato i unaprijeđeno kroz novo normativno rješenje.\nIZVOR: Vebsajt Ministarstvo javne uprave, 11.12.2017.


Jokić će nastupati za Srbiju na EP | Novine Toronto\nJokić će nastupati za Srbiju na EP\nDirektor košarkaške reprezentacije Srbije Dragan Tarlać rekao je da će centar Denvera Nikola Jokić nastupati za selekciju na Evropskom prvenstvu, kao i na početku treće runde kvalifikacija za Svetsko prvenstvo.\n"Ono što je izvesno, to je da NBA igrači imaju ograničenje kada je u pitanju maksimalan broj dana koje mogu provesti sa nacionalnim timom tokom jednog leta.\nU skladu sa tim ograničenjima, učešće u reprezentativnim akcijama vezanim za Evropsko prvenstvo, odnosno kvalifikacioni prozor u avgustu je potvrdio Nikola Jokić, koji će od prvog dana kada to NBA pravila budu dozvoljavala biti sa nacionalnim timom", rekao je Tarlać, preneo je Košarkaški savez Srbije (KSS).\nKošarkaška reprezentacija Srbije do kraja druge runde kvalifikacija za Svetsko prvenstvo 2023. godine, gostuje Letoniji (30. jun) i 3. jula dočekuje Belgiju.\nKrajem avgusta sledi nova runda kvalifikacija za Svetsko prvenstvo u novoformiranoj grupi gde će se Belgiji, Letoniji i Srbiji pridružiti selekcije Velike Britanije, Grčke i Turske.\nSrbiju zatim od 1. do 18. septembra očekuje nastup na Evropskom prvenstvu. Prvu fazu Srbija igra u Pragu protiv Češke, Poljske, Finske, Izraela i Holandije.\nTarlać je dodao da on i selektor Svetislav Pešić redovno razgovraju sa svim kandidatima, kao i da je situacija veoma kompleksna u vezi sastava za mečeve sa Letonijom i Belgijom.\nOn je ocenio da "zdravstvena situacija Bogdana Bogdanovića (Atlanta) zahteva strpljenje"."U ovom trenutku, najvažnije je da se on oporavi i vrati na teren u punom sjaju, a kada će to biti nije do kraja izvesno, jer procene na današnji dan mogu biti samo okvirne.\nSa svim ostalim kandidatima smo takodje u redovnom kontaktu, pratimo i razgovaramo o planovima sa zajedničkim ciljem, a to je da naša reprezentacija u svakom trenutku bude najjača moguća", zaključio je Tarlać.


RTCG - Radio Televizija Crne Gore - Nacionalni javni servis :: Ostali sportovi :: "Medalja kruna uspješne godine"\nNEMANJA ČAĐENOVIĆ 25. 09. 2018. 15:03 >> 14:42 0\nBronzana medalja sa Svjetskog prvenstva (SP) u italijanskom Jesolo Lidu kruna je uspješne godine, kazao je crnogorski kik bokser Nemanja Čađenović.\nOn je na šampionatu svijeta za kadete i juniore osvojio bronzanu medalju, u kategoriji do 63,5 kilograma, u disciplini lou kik.\nJunior podgoričkog kluba 081 je bio slobodan u osmini finala, dok je u četvrtfinalnoj borbi pobijedio Uroša Petera iz Srbije 3:0 i obezbijedio bronzanu medalju.\nU borbi za finale poražen je od Rusa Raufa Mamedova odlukom sudija na poene 2:1, koji je kasnije osvojio zlatnu medalju.\nČađenović je podsjetio da je u ovoj godini osvojio i titulu prvaka Crne Gore i zlatnu medalju na Balkanskom prvenstvu.\nOn je kazao da se dugo spremao za SP i da je maksimalno spreman otputovao na to takmičenje.\n"Ostvario sam veliki uspjeh za mene. Medalja je kruna jedne velike sezone. Veliko hvala mom treneru koji je bio uz mene svo vrijeme. U četvrtfinalu bio sam ubjedljiv, dok sam u polufinalu, izgubio tijesno, od prvaka svijeta", kazao je Čađenović na konferenciji za novinare.\nSelektor Goran Radonjić kazao je da je Čađenović napravio veliki rezultat, navodeći da je u obje borbe bio fatastičan.\n"Pobijedio je Petera u odličnoj borbi, u kojoj nije bio favorit, pokazao je klasu. Protiv Rusa je do pred kraj treće runde vodio kod svih sudija, ali malo neiskustvo koštalo ga je finala. Pokazao je veliki potencijal i da možemo da računamo na njega", kazao je Radobjić.\nOn je kazao da su i ostala tri borca, Nikola Prlja (do 54), Ilija Vujović (do 71) i Miloš Mugoša (preko 81), pokazali zavidan kvalitet i veliki potencijal.\nTrener podgoričkog kluba 081, Andrej Đeljošević, kazao je da je medalja sa SP iz Italije potvrda da u klubz idu pravim putem.\n"Čađnović je ove godine postao prvak Crne Gore i Balkana. Medalja je kurinisala vrhunsku sezonu. Nadam se da to neće biti njegova jedina medalja i da ćemo se u Crnu Goru uvijek vraćati zadovoljni sa mnogo medalja", kazao je Đeljošević.\nTrener reprezentacije, Predrag Lekić kazao je da je najvažnije što je reprezentacija poslije četiri godine ponovo osvojila medalju na šampionatu za kadete i juniore i što će trojica od njih četvorice imaju pravo nastupa u tok konkurenciji i sljedeće godine na EP.\nPredsjednik Kik boks saveza, Ivan Strugar kazao je da je zadovoljan osvojenom medaljom, navodeći da su se i ostali crnogorski borci dostojno borili i u ravnopravnim borbama izgubili svoje mečeve.\n"Siguran sam da, uz kvalitetan rad, na njih možemo na njih računari i u seniorskom konkurenciji.\nKik boks savez sredinom oktobra očekuje najznačajnije takmičenje ove godine, seniorsko prvenstvo u Bratislavi od 13. do 20. oktobra", kazao je Strugar.\nKik boks Nemanja Čađenović\nLovćenu četiri medalje u Tešnju


Za podršku poljoprivrednicima u opštini Ražanj 1,5 miliona dinara - AgroSmart\nFondacija Ana i Vlade Divac, opština Ražanj i Regionalna razvojna agencija Jug, uz tehničku podršku USAID-ovog projekta za konkurentnu privredu zajednički raspisuju Кonkurs za dodelu sredstava poljoprivrednicima sa teritorije opštine Ražanj. Nakon Čajetine, Prijepolja, Svrljiga i Vranja, Ražanj je peta opština u Srbiji koja pokreće fond za podsticaj poljoprivredne proizvodnje.\n-Lokalna samouprava pored toga što obezbeđuje najveći deo sredstava iz svog budžeta ima potrebu da prati sve faze sprovođenja kreditiranja poljoprivrednih gazdinstava jer se to dešava na našoj teritoriji. Subvencije su jednostavan oblik pomoći poljoprivrednim gazdinstvima koje se izdvajaju jednom godišnje, odmah utroše i ograničenog su finansijskog dometa. Bezkamatno kreditiranje stvara uslove da se već prve godine vrate određena sredstva u Fond, a kroz drugu i treću godinu i sva sredstva koja su inicijalno data na početku. Ukoliko se pokaže kao uspešan ovaj oblik pomoći poljoprivrednim gazdinstvima, Fond se može uvećavati dodatnim sredstavima iz drugih izvora finansiranja. Želim da izrazim zadovoljstvo što je “Fondacija Divac” konačno prvi put prisutna u našoj opštini, a posebno Urošu Deliću koji je inicirao ovu saradnju”, izjavio je Dobrica Stojković predsednik opštine Ražanj.\n-Tokom 15 godina postojanja i rada, Fondacija je na različite načine pomogla više od 1000 poljoprivrednih gazdinstava. Tragajući za novim načinima podrške selu došli smo do ideje da osnujemo fond za podršku poljoprivrednicima, a osnivanje inovativnog fonda je podržao USAID-ov projekat za konkurentnu privredu. Ražanj nije velika opština, ali je njena glavna privredna grana jeste poljoprivreda i zato nam je posebno drago što će naš Fond zaživeti i ovde. Za raspisani Konkurs za poljoprivrednike je u svakoj opštini vladalo veliko


Ivanišević na Završnoj konferenciji prekograničnog projekta namenjenog regionalnom povezivanju kreativnog poslovanja – CB Net: stvaramo nove generacije IT stručnjaka u Vojvodini – Покрајински секретаријат за привреду и туризам\nIvanišević na Završnoj konferenciji prekograničnog projekta namenjenog regionalnom povezivanju kreativnog poslovanja – CB Net: stvaramo nove generacije IT stručnjaka u Vojvodini\nU Velikoj sali Skupštine AP Vojvodine, Pokrajinski sekretarijat za privredu i turizam Autonomne pokrajine Vojvodine, u partnerstvu sa Biznis inkubatorom BIOS iz Osijeka koji je nosilac projekta, i Gradom Osijekom, Republika Hrvatska, kao i sa Poslovnim Inkubatorom Novi Sad realizovao je Završnu konferenciju u okviru projekta pod nazivom ,,Prekogranično regionalno povezivanje kreativnog poslovanja” – CB Net.\nUkupan budžet projekta iznosi 377.992,71 evra, dok je učešće Evropske unije 321.293,79 evra. cilj projekta CB Net jeste poboljšanje konkurentnosti programske oblasti kroz jačanje saradnje institucija za podršku poslovanju, klastera, obrazovnih i istraživačkih organizacija i preduzetnika s ciljem da se razviju novi proizvodi, usluge, patenti, zaštitni znaci u programskoj oblasti. Kreativne industrije, kao ekonomske aktivnosti zasnovane na kreativnosti, idejama, znanju i informacijama, beleže intenzivan rast u 21. veku, direktno utičući na mnoge makroekonomske elemente.\nProjekat je deo INTERREG IPA Programa prekogranične saradnje Hrvatska – Srbija 2014-2020. godine.\nUčesnici današnje konferencije bili su predstavnici partnerskih organizacija, univerziteta u Novom Sadu, kreativne industrije i zainteresovanih medija koji će sumirati rezultate ostvarene tokom realizacije ovog projekta čiji cilj je bio održivi privredni rast prekograničnog regiona kroz povećanje konkurentnosti i razvoj poslovnog okruženja, pogotovo u sektorima kao što su kreativna i industrija video igara.\nOtvarajući današnji skup, pokrajinski sekretar za privredu i turizam, dr Nenad Ivanišević je istakao da je učešće Sekretarijata u prethodnom periodu na ovom projektu, kao partner, veoma značajno, kako za sam pokrajinski organ, tako i za Pokrajinu, s obzirom da Sekretarijat već izvesno vreme uvodi novine u svom radu, prateći savremene tehnologije, IKT sektor i digitalizaciju, nastojeći da unapredi i modernizuje kako svoje poslovanje, tako i poslovanje vojvođanske privrede.\n,,Ovo je novi početak jedne nove saradnje. Svakako kada govorimo o novom investicionom ciklusu EU računamo i na saradnju sa partnerima iz Hrvatske. Danas govorimo o veoma konkretnim rezultatima o razvoju IKT industrije na teritoriji Srbije. Preko 80.000 ljudi u Srbiji radi u ovom sektoru i od toga preko 17.000 ljudi radi u Vojvodini. Vojvodina je postala postala centar IT sektora za ceo region i nastojaćemo da na tome insistiramo. Upravo ovakvi projekti imaju za cilj stvaranje jedne nove generacije u okviru IT sektora, IT stručnjake koji će nastaviti ovo što je uspostavljeno u projektu, uz kreiranje novih igara, ali i kroz druge programske zadatke“, rekao je Ivanišević, dodavši da će se Sekretarijat potruditi da projekat učini održivim.\nProgramske aktivnosti Sekretarijata, kao partnera na ovom projektu jesu izrada projektno-tehničke dokumentacije za izgradnju kreativnog haba, izrada Studije za podršku razvoju kreativnih industrija na teritoriji AP Vojvodine, organizacija Okruglog stola i promocija potencijala subjekata u oblasti kreativne industrije u Vojvodini, kao i sistemska podrška umrežavanju i unapređenju saradnje preduzeća i preduzetnika u IT sektoru u pograničnim regionima Hrvatske i Srbije. Pomenuta strateška dokumenta će omogućiti razumevanje i unapređenje kreativne industrije u regionu Vojvodine, a posebno na teritoriji Grada Novog Sada, te utvrditi tržišnu situaciju, identifikovati prostor za razvoj kreativne industrije i smernice za dalji razvoj.\nIspred nosioca Projekta, Poslovnog inkubatora BIOS iz Osijeka, govorile su Jelena Simunić – Iljkov i Tatjana Čepo, koje su istakle da su sve konferencije i edukacije predviđene projektom sprovedene u potpunosti, te da je projekat produžen usled pandemije korona virusa i nemogućnosti da se svi zadaci sprovedu na adekvatan način. One su istakle da je ostvarena izuzetna saradnja sa svim partnerima na Projektu, koji je i zamišljen kao pomoć i podrška preduzetnicima početnicima, startap preduzećima, a glavni proizvod je bila zapravo mentorska mreža od ukupno 28 mentora među vrhunskim stručnjacima sa velikim stručnim, radnim iskustvom.\nKada je u pitanju Kreativni hab, ideja je da on postane sastavni deo postojećih kapaciteta Edukativnog centra Novi Sad, jer u trenutku kada se neko prekvalifikuje u oblasti kreativnih industrija, biće u mogućnosti da koristi prostorije Haba sa sopstvenim prostorom za rad.\nBenefiti koji su direktan rezultat ovog projekta su povećana konkurentnost prekograničnih IKT kompanija, povećanje broja inovativnih tehnologija, procesa, proizvoda i usluga koje uvode prekogranične IKT kompanije, zatim uspostavljanje prekograničnog IKT klastera. Pored toga, veoma je značajno jačanje svesti o potencijalima za zapošljavanje u kreativnoj industriji.\nUčesnici današnje konferencije su bili i prof. dr Đorđe Ćelić, direktor Poslovnog inkubatora Novi Sad, predstavnici Pokrajinskog sekretarijata za privredu i turizam i Grada Osijeka.\nSekretar Ivanišević potpisao Protokol o saradnji za realizaciju programa: Četiri miliona dinara „Za čistije i zelenije škole u Vojvodini“\n5. april 2022. – Javna nabavka usluga – Organizovanje edukacije na temu ,,Francuski maniri i vojvođanski tanjiri“ JN 2.2.30/2022


-Ako se demonstranti budu ponašali mirno, onda neće biti nasilja, rekla je Lam i dodala da će policija morati da preduzme izvesne mere ukoliko demonstranti ponovo budu pravili probleme.\nLam je rekla i da je šokirana što se "kampus pretvorio u fabriku oružja". Dodala je da je 600 demonstranata do sada napustilo kampus, uključujući i 200 osoba koje su mlađe od 18 godina. Rekla je da će maloletnici neće biti uhapšeni, ali da je moguće da budu kasnije optuženi, dok je 400 osoba uhapšeno.\n-Mi ćemo učiniti sve što mozemo da ubedimo preostale demonstrante da napuste kampus što pre, kako bi se cela ova operacija završila na miran način, rekla je Lam.


ARHIVA - Pristalice Džoa Bajdena na ulicama Filadelfije 7. novembra 2020. (Foto: Reuters)\nFederalni sudija Stefanos Bibas nije štedeo reči kada je objavio kritičko mišljenje prošle subote, odbijajući poslednji u nizu pokušaja Trampovog izbornog štaba da preokrene ishod predsedničkih izbora održanih 3. novembra.\n“Optužbe o nepoštenju su ozbiljne. Međutim, samo nazvati izbore nepoštenim ne čini ih nepoštenim”, napisao je između ostalog Bibas u presudi na 21 stranu, odbacujući žalbu u kojoj se tražilo da se zaustavi sertifikacija rezultata izbora u Pensilvaniji.\n“Optužbe zahtevaju specifične navode, a onda i dokaze za njih. Ovde nema ni jedne ni druge stvari”, dodao je Bibas u obrazloženju presude.\nBilo je to jedno od mnogobrojnih odbacivanja nedokazanih tvrdnji predsednika Donalda Trampa da je su izbori na kojima je izgubio od bivšeg potpredsednika Džozefa Bajdena bili namešteni i da su milioni ljudi nelegalno glasali, ili da su glasovi miliona nezakonito odbačeni.\nTokom poslednjeg meseca, od izbora, Tramp i njegovi saveznici podneli su više od 30 tužbi, uglavnom pred sudovima saveznih država, a sudije su presudile protiv njih u svim osim jednom manjem slučaju.\nMeđutim, 51-godišnji Bibas, nije tek neki sudija na nekom sudu. Njega je za sudiju federalnog Apelacionog suda trećeg okruga, koji ima jurisdikciju nad Pensilvanijom i još dve države (Delaverom i Nju Džersijem), imenovao Donald Tramp. Kao bivši član konzervativnog Društva federalista, Bibas je imenovan 2017, kao jedan od 53 sudija apelacionih sudova koje je predsednik Tramp postavio u federalni pravosudni sistem od kada je preuzeo položaj, što je više od bilo kog predsednika pre njega, još od Džimija Kartera.\nBibas nije jedini republikanski postavljenji federalni sudija koji je odbacio Trampove neosnovane tvrdnje o raširenoj izbornoj prevari i neregularnostima u brojanju glasova. Stiven Grimberg iz Severnog distrikta Džordžije i nekoliko drugih sudija koje su postavili republikanci presuđivali su protiv predsednika.\nSkepticima, koji sudije posmatraju kao malo bolju opciju od političara u odorama i koje često objavljuju politički motivisana mišljenja, ideja da bi sudija kojeg je postavio Tramp presudio suprotno predsednikovim interesima je teško zamisliva.\nMeđutim, to je zabluda, kaže Džozef R. Grodin, bivši sudija Vrhovnog suda Kalifornije. Uprkos dubokim političkim i ideološkim podelama u zemlji “nezavisnost pravosuđa je živo i zdravo”, rekao je Grodin u razgovoru za Glas Amerike.\nGrodin kaže da većina sudija jednostavno poštuje zakon i donosi odluke na osnovu zakona, tako da nije iznenađen da je Bibas utvrdio da Trampova tužba bez dokaza - nema osnova.\nDžonatan Tarli, konzervativni profeseor prava na Univerzitetu Džordž Vašington, primećuje da federalne sudije dobijaju doživotni mandat kako bi bile zaštićene od političkog uticaja.\n“Federalni sudovi radili su upravo onako kako je i zamišljeno, u poslednje četiri godine, ali posebno u poslednje četiri nedelje”, rekao je Tarli i dodao:\n“Federalne sudije, uključujući i one koje je postavio Tramp, konstatntno su presuđivale protiv predsednikovih osporavanja izbora. Svi oni su naglašavali da predsednik nije podneo dovoljne dokaze da opravda vrstu promene rezultata kakvu traži”.\nSudije koje su imenovali republikanci nisu uvek bile na strani demokrata kada je reč o važnim izbornim pitanjima tokom ciklusa 2020, pre svega kada je reč o glasanju poštom u vreme pandemije, što je koncept koji su Tramp i republikanci žestoko napadali kao podložan korupciji.\nU mesecima pred izbore, bez obzira na to što je nekoliko federalnih okružnih sudova podržalo napore saveznih država da omoguće glasanje poštom, neke od sudija apelacionih sudova koje je postavio predsednik Tramp često su bile odlučujući glas u blokiranju tih mera, kaže Džoš Daglas, profesor prava na Univerzitetu Kentaki.\nDžastin Levit, bivši zvaničnik Sekretarijata za pravosuđe i profesor na Pravnom fakultetu Univerziteta Lojola, kaže da su, uprkos tome što su Trampovi postavljenici svakako učinili federalni pravosudni sistem konzervativnijim, sudovi radili u skladu sa onim kako su zamišljeni.\n“To se nije promenilo ni u periodu posle izbora, i nema razloga da se očekuje da će se promeniti”, kaže Levit.\nLevit dodaje da su sudovi pružili Trampovom izbornom štabu i drugim republikanskim tužiocima mnoštvo prilika da iznesu doaze za svoje tvrdnje da je izbore obeležila široko rasprostranjenja prevara.\n"I pokretači parnica ni u jednoj od faza nisu uspeli da iznesu bilo kakve pouzdane dokaze da se bilo šta nepravilno desilo", rekao je Levit u razgovoru za Glas Amerike.\nBibasovo mišljenje u ime Apelacionog suda trećeg okruga bilo je odgovor na važnu tužbu koju je Trampov izborni štab podneo 9. novembra, dva dana pošto su Bajdena proglasili pobednikom izbora, kada je osigurao 20 elektorskih glasova u Pensilvaniji.\nU okviru tužbe na 89 strana, od federalnog suda trećeg okruga tražilo se da spreči Pensilvaniju da sertifikuje izbore, navodeći da je ta savezna država stvorila “nezakoniti birački sistem u dva nivoa”, kroz široko rasprostranjeno glasanje poštom tokom pandemije.\nPosle presude u Pensilvaniji, Trampov advokat Rudi Đulijani i visoka pravna savetnica izbornog štaba Džena Elis objavili su saopštenje povodom mišljenja Apelacionog suda trećeg okruga.\n“Aktivistička pravosudna mašinerija u Pensilvaniji nastavlja da prikriva navode o masovnoj prevari”, napisali u Đulijani i Elis. “Veoma smo zahvalni zato što smo imali priliku da predstavimo dokaze i činjenice skupštini države Pensilvanije. Dalje ka Vrhovnom sudu SAD!”\nIako je u javnosti iznosio neutemeljene tvrdnje o izbornoj prevari, Đulijani nije ponudio nikakve dokaze za njih, a 18. novembra pred sudom je i priznao da se "ne radi o slučaju prevare". Tri dana kasnije, sudija Federalnog okružnog suda za središnji distrikt Pensilvanije Metju W. Bren, republikanac koga je imenovao bivši demokratski predsednik Barak Obama, odbacio je tužbu, rekavši da je bez osnova i da je prepuna “nagađanja”.\n“U SAD, ovo ne može da opravda obespravljenje jednog jedinog birača, a pogotovo ne svih birača u šestoj najnaseljenijoj saveznoj državi”, napisao je Bren, kao Bibas, bivši član Društva federalista, u mišljenju na 37 strana. “Naš narod, zakoni i institucije zahtevaju više”.\nApelacioni sud trećeg okruga potom je podržao tu odluku.\nU druga dva slučaja u Pensilvaniji, federalne sudije koje je postavio republikanski predsednik Džordž Buš mlađi odbacile su pokušaj Republikanske stranke da zaustavi brojanje glasova u Filadelfiji i odvojeni zahtev da se ispravljeni glasački listići ne računaju.\nA u Džordžiji, još jednoj saveznoj državi u kojoj je Tramp izgubio, sudija Grimberg, koga je postavio Tramp 2019, odbacio je tužbu u kojoj se traži da se obustavi sertifikacija izbornih rezultata te savezne države.\n“Mešati se u rezultate izbora koji u već završeni bilo bi bez presedana i nanelo bi štetu javnosti na bezbroj načina”, napisao je Grimberg. “Donošenje privremene ili trajne mere u ovom slučaju bi izazvalo konfuziju, podrilo poverenje javnosti u izbore i potencijalno obespravilo više od milion birača u Džordžiji”.\nDok Tramp želi da američki Vrhovni sud preuzme odlučivanje o njegovim žalbama, stručnjaci verujeu da su male šanse da će najviši pravosudni organ zemlje raspravljati o slučaju koji su niži sudovi više puta odbacivali.\nTarli kaže da su republikanci izrazili opravdanu zabrinutost u vezi sa neregularnostima prilikom glasanja, ali da je Trampova “nepromišljena retorika” o prevari potkopala njegove pravne šanse pred Vrhovnim sudom.\n“Ne mogu da zamislim gori pristup u nameri sa se dobije privremena ili trajna mera pred Vrhovnim sudom SAD”, rekao je Tarli.\nČak iako Vrhovni sud prihvati da čuje slučaj, daleko od toga da je sigurno da će sudije presuditi u Trampovu korist. Tarli je primetio da su dvojica od troje Trampovih postavljenika - sudije Nil Gorsač i Bret Kavano - glasali protiv Trampa i njegove administracije u vezi sa nekim ključnim pitanjima.\nKako se njegovi sudski porazi uvećavaju, Tramp se - kako izgleda - sve više miri s činjenicom da možda neće uspeti da dobije odluku u svoju korist od Vrhovnog suda SAD.


Tapp Interactive odneo je prvu nagradu na Fintech Hakatonu koji je održan početkom jula u ICT HUB Playgroundu.\nNa nedavno održanom Fintech Hakatonu u organizaciji Societe Generale banke i kompanije 30Hills, timovi su imali ukupno 48 sati za kreiranje rešenja iz oblasti uslužnog bankarstva. Prva nagrada u iznosu od 2.500 evra pripala je timu Tapp Interactive koji je osmislio i napravio m-banking aplikaciju za izdavanje kratkoročnih i brzih keš kredita – u trenutku kada isti zatrebaju prilikom kupovine.\nZapočevši razgovor, jedan od osnivača Tapp Interactive tima (i istoimene kompanije), Vukašin Vučenović, navodi da svi iz ekipe pre svega vole izazove. Kako kaže, čim su saznali da se Fintech Hakaton organizuje po drugi put, ubrzo je usledila i prijava. Samo takmičenje pokazalo se kao veoma zabavno, ali i prilika da upoznaju nova lica iz tech zajednice.\nVukašinu su se tokom takmičenja pridružili Simeun Knežević (iOS developer), Jovan Ćorković (VP) i Casper B. Linberg (CIO), dok naš sagovornik kaže da su Simeun i Casper bili zaduženi za razvoj baze podataka i frontend development (iOS i Android). Jovan i Vukašin radili su na backend razvoju i održavanju pozitivne atmosfere u timu.\nNa početku samog takmičenja, Tapp Interactive tim saznao je da je tema ovogodišnjeg takmičenja kreiranje pametnih rešenja iz oblasti uslužnog bankarstva. Na pitanje Netokracije zašto baš aplikacija za izdavanje kratkoročnih kredita, Vučenović kaže:\nŽivimo u svetu gde većina ljudi prati svoje finansije kroz m-banking i online sisteme tako da nam je bilo logično da se razvijamo u tom smeru. Išli smo sa idejom da naše rešenje bude modularno za bilo koji postojeći m-banking sistem sa već dobro postavljenom strukturom.\nSociete Generale banka spremna da podrži dalji razvoj aplikacije\nDotakavši se teme funkcionalnosti, Vukašin ističe da glavni deo aplikacije zapravo predstavlja scoring sistem (sistem bodovanja) koji ima zadatak da prikupi i obradi nekoliko različitih podataka o korisnicima, počev od informacija koje banka prikuplja o njima, njihovih profila na društvenim mrežama – ali i servisa za freelance poslovanje kao što su Upwork i Freelancer.\nSociete Generale banka je zainteresovana da podrži razvoj aplikacije za keš kredite iza koje stoji ovaj mladi tim.\nServis karakteriše izuzetno jednostavan i intuitivan interfejs sa dva slajdera pomoću kojih korisnik bira visinu kredita koji želi da podigne, ali i broj dana za otplatu. O mikro kreditima unutar bankarskog sektora, Vučenović kaže:\nMaksimalni kredit koji se korisniku može odobriti jeste iznos do 10.000 dinara koji se kasnije umanjuje u odnosu na procenjen rizik korisnika. Eksterni podaci koje korisnik može svojevoljno da popuni u aplikaciji, omogućavaju bankama da daleko bolje odrade procenu rizika.\nNastavivši priču, naš sagovornik otkriva da je aplikacija brzo zainteresovala prisutne predstavnike Societe Generale banke koji su iskazali zainteresovanost za dalje razvijanje ovog servisa. Vukašin se nada da će uz njihovu saradnju i eksertizu, tim uspeti da napravi jedan domaći proizvod koji će naći konkretnu primenu u okviru čitave grupacije.\nHakatoni su postali najbolje mesto za povezivanje i rešavanje konkretnih problema\nMentorska podrška ovoga puta bila je značajna za razvoj aplikacije, te Vučenović dodaje kako tim nije znao puno o načinu na koji funkcioniše jedan kompleksan sistem kao što je bankarski – mentori Societe Generale banke pomogli su im da bolje shvate izazove, a brzo se došlo i do konkretnog pravca u kome je tim želeo da krene sa razvojem.\nPred ovim mladim timom bio je veliki izazov, ali je njihovo rešenje ujedno privuklo i najviše pažnje na hakatonu.\nPored titule najbolje aplikacije, tim je poneo i vrednu nagradu od 2.500 evra. Vukašin kaže da je nagrada svakako primamljiva i da predstavlja dodatnu motivaciju za rad, no ukazuje na činjenicu da su hakatoni sada sve češći i da su konačno prepoznati kao mesto na kome se manji i veći biznisi mogu povezati i razmeniti ideje, pokužavajući da prevaziđu konkretne probleme primenom tehnologije.\nPred sam kraj razgovora, naš sagovornik otkriva kako timu Tapp Interactive ovo nije ni prvi ni poslednji hakton, pohvalivši organizaciju i dodavši da je izazov bio vredan uloženog truda, ali i odlična prilika za upoznavanje novih ljudi iz zajednice koja svakim danom sve više raste.


COBY podelio karte za najveći festival popularne muzike "ULAZ" beogradskim maturantima! - PRess Serbia | PR PRess team\nPopularni reper Slobodan Veljković Coby “upao” je na maturu jedne beogradske škole i maturantima podelio karte za najveći festival popularne muzike ULAZ, koji će biti održan od 11. do 13. jula na Beogradskom sajmu.\nCoby je zapalio atmosferu, a maturanti su zajedno sa njim pevali neke od njegovih najvećih hitova, sve vreme snimali telefonima i skakali od sreće što je reper baš na njihovoj maturi.\nPored ovog nezaboravnog trenutka, posebno ih je obradovala vest da će Coby-jev koncert, za koji je reper već najavio „neviđeno ludilo“, slušati i na festivalu ULAZ. Posetioce ovog festivala očekuje nezaboravan provod na tri tematske bine, šest festivalskih zona i sve to uz najveće zvezde Balkana.\nTagovicoby festival popularne muzike karte slobodan veljković ulaz


Dropbox premašio 500 miliona registrovanih korisnika - IT magazin\nDropbox premašio 500 miliona registrovanih korisnika\nDanas postoji veliki broj cloud servisa koje možete da izaberete. Ukoliko koristite Apple proizvode vaš prirodni cloud servis bi trebalo da bude iCloud, Google Drive za korisnike Android platforme a OneDrive za Microsoft-ovu Windows platformu. Međutim, za mnoge korisnike "prirodna" rešenja nisu i najbolja pa postoje platforme kao što je Dropbox.\nIspostavilo se da je Dropbox izuzetno popularna platforma za cloud skladištenje, pa je kompanija danas objavila da su premašili broj od 500 miliona korisnika. Naravno, mnogi od ovih korisnika koriste osnovnu verziju, a koliki je broj onih koji plaća za korišćenje servisa nije poznato.\nTakođe je objavljeno da je 44 posto novih naloga otvoreno kao rezultat toga što su postojeći korisnici predstavili servis drugim korisnicima.\nKompanija se pohvalila da uprkos tome što su njihovi poslovi u SAD, imaju veliki broj korisnika širom sveta.


Borel zahteva da Kurti potpuno ukine takse - Sputnjik Srbija\n03:42 11 Avgust 2020\n17:49 12.03.2020 Preuzmite kraći link\nU pismu Kurtiju, Borel kaže da očekuje da će i Beograd dati svoj doprinos na obnavljanju tog procesa.\nPodsetio je da je ranije podržao nameru Kurtija o postepenom ukidanju taksi, kao dobar prvi korak, ali sada ističe: „Potrebno nam je potpuno ukidanje taksi“.\nBorel je naveo da se u potpunosti slaže sa Kurtijem da prethodni sporazumi Beograda i Prištine i neispunjene obaveze moraju da budu sprovedene u potopunosti.\n„Srbija, kao i Kosovo, mora da ispuni svoje obaveze u sprovođenju tih sporazuma“, naveo je šef evropske diplomatije u pismu koje je u celosti objavila RTK na albanskom jeziku.\nBorel je potvrdio da je zvanično predložio državama članicama da Miroslav Lajčak bude imenovan za specijalnog predstavnika EU za dijalog i Zapadni Balkan, prenosi Tanjug.\n„Sa svoje strane obećavam da ću ostati tesno uključen u ovaj proces i dati sve od sebe da brzo i efikasno krenemo napred. I Kosovo i Srbija, širi region i sama EU na kraju bi imali koristi od pozitivnog ishoda“, naveo je Borel.\nAljbin Kurti, Žozep Borel


Konferencija: Mediji na jezicima manjina su u velikim problemima i pod političkim pritiscima | NDNV\nManjinski mediji ostaju ispod radara, javnost ne zna za njihove probleme.\nStalni politički pritisci, mizerne plate, besparica, cenzura i autocenzura, jezičke barijere i smanjivanje publike zbog velike emigracije mladih ljudi, slab novinarski kadar, najveći su problemi s kojima se suočavaju mediji na jezicima nacionalnih manjina u Vojvodini i Srbiji, rečeno je danas na konferenciji „Informisanje na jezicima nacionalnih manjina – na sporednom koloseku“.\nGlavni urednik sajta Autonomija na mađarskom jeziku i nekadašnji glavni urednik dnevnog lista “Mađar so” Čaba Presburger rekao je da dodatni problem za medije čiji su osnivači nacionalni saveti nacionalnih manjina činjenica da nacionaini savetu imaju dosta velika ovlašćenja prema medijima i veoma male ili nikakve odgovornosti.\n“Samim tim, postavlja se pitanje da li je moguće u takvim okolnostima izboriti se za nezavisnu uređivačku politiku i za profesionalno izveštavanje”, kazao je Presburger na konferenciji u Nezavisnom društvu novinara Vojvodine (NDNV).\nBivši glavni urednik nedeljnika na rusinskom jeziku “Ruske slovo” Boris Varga ocenio je da su manjinski mediji u Srbiji “ispod radara” pa javnost ne zna šta se dešava u tim medijima, kao što ne zna ni da partije vrše uticaj na manjinske medije kroz nacionalne savete.\nOn je naveo da u medijima na rusinskom jeziku važne funkcije obavljaju i osobe koje su članovi Srpske napredne stranke i koje su opštinski funkcioneri, a veoma je prisutan i nepotizam.\nBoris Varga: Manjinski mediji su ispod radara javnosti, što je veoma loše\nVarga je rekao da je potrebno obezbediti mehanizme kako bi se garantovala nezavisna uređivačka politika medija čiji su osnivači nacionalni saveti nacionalnih manjina.\n“Izostaje civilna i demokratska kontrola manjinskih institucija i medija. Takođe, građansko društvo u Vojvodini ne sme da isključi medije na jezicima nacionalnih manjina iz društvenog života, već treba da ih stimuliše i okuplja”, kazao je Varga.\nBivša odgovorna urednica nedeljnika na slovačkom jeziku “Hlas ljudu” Vladimira Dorčova Valtnerova kazala je da je bilo pokušaja političkih pritisaka na uređivačku politiku, ali je redakcija tome uspela da odoli.\n“Jako me brine što se u javnosti malo priča o problemima s kojima se suočavaju mediji na jezicima nacionalnih manjina”, kazala je ona.\nPredstavnik Fondacije Slobodna štampa i nekadašnji novinar “Mađar soa” Janoš Teke rekao je da “Mađar so” potpuno favorizuje Savez vojvođanskih Mađara.\nŠkrijelj (BNV): Među Bošnjacima sve veći strah, Srbija ih gura od sebe\nSavetnik predsednika Bošnjačkog nacionalnog veća Ahmedin Škrijelj izjavio je danas u Novom Sadu da se među pripadnicima te nacionalne manjine sve više “rađa strah”, kao i osećaj da ne pripadaju državu Srbiji, jer ih ona “gura od sebe”.\n„Bošnjaci su narod koji su tokom devedesetih godina preživeli državni teror i masovna kršenja ljudskih prava. Medijska kampanja protiv Bošnjaka je i dan-danas prisutna u Srbiji. Da li Srbija nas smatra svojim građanima i da li mi posle svega imamo pravo da Srbiju smatramo svojom državom“, rekao je Škrijelj na konferenciji.\nŠkrijelj je ocenio da je Bošnjacima u Srbiji pravo na informisanje “delimično suspendovano, a u nekim segmentima i potpuno”.\nNaveo je da Radio-televizija Srbije, uprkos zakonskoj obavezi, ne proizvodi programe na jezicima nacionalnih manjina.\n„Plašim se da aktuelne srpske političke elite nisu prijateljski nastrojene prema nacionalnim mnanjinama jer uporno odbijaju da otvore neka pitanja iz prošlosti. Problemi u oblasti informisanja na jezicima manjina još jedan su dokaz da su manjine drugorazredno ili trećerazredno pitanje za ovu državu“, kazao je Škrijelj.\nPredsednik NDNV-a Nedim Sejdinović ocenio je da se ponekad čini da u Srbiji „desna ruka ne zna šta radi leva ruka“, a tako stoje stvari i sa informisanjem na jezicima nacionalnih manjina i propisi koji su u vezi sa regulisanjem tog dela medijskog prostora.\nSanja Stanković iz Medijskog odeljenja Misije OEBS-a u Srbiji kazala je da su dvojezični i višejezični mediji veoma značajni kako bi se izbegla getoizacija nacionalnih manjina.\nPrema njenim rečima, potrebno je izbeći pravne praznine i kontradiktornosti u novom Zakonu o nacionalnim savetima nacionalnih manjina, a novom Medijskom strategijom potrebno je pravilno definisati medije na jezicima manjina i višejezične medije\nSanja Stanković je kao dobar primer dvojezičnog medija koji je van Vojvodine internetski portal Far iz Dimitrovgrada i dodala da se redakcije sve češće organizuju kao mediji civilnog društva, što je značajno.\nNeda Živanović iz organizacije Branitelji ljudskih prava (Civil Rights Defenders – CRD) kazala je da postojanje medija na jezicima nacionalnih manjina nije važno samo zbog manjina, već i zbog postojanja pluralizma i negovanja različitosti.\nKonferenciju je organizovao NDNV uz podršku CRD-a. NDNV danas obeležava 28. rođendan, a nakon konferencije biće održana tribina posvećena slobodi medija u Srbiji, i bcihe dodeljene i godišnje nagrade tog najstarijeg udruženja nezavisnih novinara na prostoru bivše Jugoslavije.


Predstavljanje potencijala Crne Gore na Berlinskom forumu | Ekonomist\n“Istorija, kultura i nasljeđe, turizam, investicije, proizvodi, ljudi – ključne su dimenzije crnogorskog nacionalnog brenda, a umrežen i sinhronizovan način njihovog predstavljanja je garancija izgradnje čvrstog i prepoznatljivog brenda države”, kazao je Generalni direktor za razvoj nacionalnog brenda i zaštitu potrošača Jovo Rabrenović.\nCrnogorska delegacija učestvuje na Berlinskom ekonomskom forumu 2017 na temu „Inovativno nacionalno brendiranje: održive ekonomije, turizam i odgovorna strana ulaganja“, koji se od 9. do 12. marta održava u glavnom gradu Njemačke, saopšteno je iz Ministarstva ekonomije.\nPredstavljajući sve potencijale Crne Gore – od istorije, kulture, arhitekture, turizma, investicija, pa do kuhinje i crnogorskih proizvoda, Rabrenović je učesnicima Foruma govorio o ideji crnogorskog nacionalnog brenda i šta je sve na tom putu do sada urađeno.\n“Mi smo mlada zemlja kada je o izgradnji nacionalnog brenda riječ i u taj proces smo ušli prije tri godine. Ipak, svijet je odavno prepoznao Crnu Goru kao zemlju sa izuzetnom prirodom i kao jako atraktivnu turističku destinaciju. To jesu značajni, ali ne i jedini njeni kvaliteti i naš zadatak u procesu nacionalnog brendiranja biće da svijetu predstavimo i sva druga bogatstva i potencijale koje imamo”, kazao je Rabrenović.\nNačelnica Direkcije za nacionalni brend u Ministarstvu ekonomije Marija Čvorović upoznala je učesnike Foruma sa vizuelnim rješenjem nacionalnog znaka Crne Gore i predstavila praktičnost njegove upotrebe na velikom broju proizvoda.\n“Znak nacionalnog brenda naći će se na onim proizvodima, ili će ga predstavljati one kompanije ili ljudi, koji svojim kvalitetima zaslužuju da budu lice svoje zemlje u svijetu. Već danas imamo ne mali broj kompanija čiji proizvodi su svojevrsni brend Crne Gore, ali i sportista i sportskih reprezentacija”, kazala je Čvorović.\nKao buduće korake koje će Crna Gora preuzeti u cilju izgradnje što kvalitetnijeg nacionalnog brenda, predstavnici Ministarstva ekonomije naveli su razvoj kvalitetne strategije za taj proces, kao i istraživanje inostrane javnosti o percepciji Crne Gore.\nOsim Crne Gore, učesnici Berlinskog ekonomskog foruma na temu nacionalnog brendiranja su i predstavnici država iz čitavog svijeta, među kojima Njemačka, Malta, Maroko, Bosna i Hercegovina, Hrvatska i mnoge druge.\nOznake brend Crna Gora jovo rabrenovic marija cvorovic nacionalni brend


Bilbao poslao Valensiju u Ligu šampiona! - Sportske.net\nBilbao poslao Valensiju u Ligu šampiona!\nValensija je novi učesnik Lige šampiona nakon pobede Bilbaa na domaćem terenu.\nInteru propao plan, stigao negativan odgovor iz Španije, Portugalac bliži Realu i Juventusu!Neće u Juve, Atletiko i Nemačku, potpisuje novi ugovor sa klubomValensija propustila priliku da obezbedi Ligu šampiona, Dmitrović na klupi EibaraZaza se vraća u Seriju A?!Valensija u Vigu nastavila lošu seriju\nAtletik Bilbao je dočekao danas Betis na svom terenu i slavio je sa 2:0, a oba gola su postignuta u finišu meča.\nPrvo je Muniain postigao gol na asistenciju Lekea u 76. minutu, da bi u drugom minutu nadoknade vremena Aduric uspeo da na asistenciju Vilijamsa postavi konačan rezultat.\nPobeda Atletika znači i da je Betis izgubio sve šanse da se plasira u Ligu šampiona naredne sezone, sada je na 2 utakmice do kraja za Betis, Valensija na nedostižnih 8 bodova prednosti.\nValensija je sama sebe dovela u neprijatnu situaciju u poslednja četiri kola kada je zabeležila dva poraza i dva nerešena rezultata, ali očigledno da im loša forma pred kraj prvenstva nije došla glave i gledaćemo ih naredne sezone u grupnoj fazi LŠ.


Obama kritikovao Trampovu uredbu o imigraciji\nTramp i Obama tokom inauguracije 45. američkog predsednika 20. januara 2017.\nDok Bela kuća nastavlja da brani uredbu predsednika Donalda Trampa kojom se zabranjuje ulazak u zemlju izbeglicama i građanima sedam većinski muslimanskih zemalja, bivši predsednik Barak Obama usprotivio se uredbi u prvom saopštenju od kada je napustio Belu kuću.\nPortparol 44. američkog predsednika Kevin Luis objavio je saopštenje u kojem se odbacuje bilo kakvo poređenje Obamine spoljne politike sa Trampovom zabranom.\n"Predsednik se fundamentalno ne slaže sa konceptom diskriminacije nad pojedincima zbog njihove vere ili religije".\nTrampova administracija tvrdi da zabrana ulaska u zemlju nije usmerena protiv bilo koje religije, dodajući da se sedam zemalja obuhavaćenih uredbom nalaze na listama Stejt departmenta koje su sastavljene tokom Obamine administracije, bilo kao države sponzori terorizma ili kao države koje pružaju utočište teroristima.\nU Obaminom saopštenju, Luis navodi da je bivši predsednik "ohrabren" nivoom angažmana u zajednicama širom zemlje, navodeći da su protesti “upravo ono što očekujemo da vidimo kada su američke vrednosti ulog”.\nOvo je prvi put da je bivši predsednik kritikovao novog predsednika, koji je na položaju tek 10 dana. Tokom poslednje konferencije za novinare pre odlaska iz Bele kuće, Obama je rekao da će davati mišljenje o svom nasledniku samo ukoliko oseti da su ugrožene osnovne vrednosti ugrožene, kao što su sloboda medija i glasačka prava.\nMerkel kritikuje Trampovu izvršnu uredbu\nDrugi dan demonstracija podrške izbeglicama


ZAKON O OTKLANJANJU POSLEDICA ODUZIMANJA IMOVINE ŽRTVAMA HOLOKAUSTA KOJE NEMAJU ŽIVIH ZAKONSKIH NASLEDNIKA: ZAHTEVE ZA VRAćANJE IMOVINE AGENCIJI ZA RESTITUCIJU PODNOSE REGISTROVANE JEVREJSKE OPšTINE NA čIJEM SE PODRUčJU NALAZI ODUZETA NEPOKRETNOST. PROPISANO JE DA SE ZAHTEV MOżE PODNETI U ROKU OD 3 GODINE OD DANA STUPANJA NA SNAGU OVOG ZAKONA, šTO ZNAčI DA JE POSLEDNJI DAN ROKA ZA BLAGOVREMENO PODNOšENJE ZAHTEVA 27. FEBRUAR 2019. GODINE\nPovodom zahteva Jevrejske opštine za vraćanje imovine oduzete žrtvama Holokausta koje nemaju živih zakonskih naslednika, Agencija za restituciju saopštila je da postoje indicije da je nekoliko nepokretnosti podobno za naturalno vraćanje.\nRadi se o poslovnim prostorima u Beogradu, u Prizrenskoj broj 6, Višnjićevoj 3, Dečanskoj 19 i u Ulici Vuka Karadžića broj 7a. U saopštenju se navodi da se Agenciji početkom maja 2016. godine obratila Jevrejska opština sa zahtevima za vraćanje imovine oduzete žrtvama Holokausta koje nemaju živih zakonskih naslednika.\nRadi potpunog i pravilnog utvrđivanja činjeničnog stanja, Agencija za restituciju održala je prve javne rasprave o tim predmetima. Povodom tih zahteva i nakon sprovedenog postupka, prva rešenja o vraćanju oduzete imovine u naturalnom obliku mogu se očekivati početkom septembra 2016. godine.\nImovina o kojoj je reč vraća se po Zakonu o otklanjanju posledica oduzimanja imovine žrtvama Holokausta koje nemaju živih zakonskih naslednika ("Sl. glasnik RS", br. 13/2016 - dalje: Zakon), usvojenom početkom ove godine. Prvih 15 zahteva koji su stigli u Agenciju za restituciju odnose se na imovinu koja se nalazi na teritoriji Beograda i reč je uglavnom o kućama.\nMeđutim, kako je tokom Holokausta na teritoriji Srbije stradalo oko 80 odsto jevrejske populacije, zahteva će svakako biti mnogo više. Savez jevrejskih opština, neposredno pre usvajanja Zakona, već je imao pripremljene podatke za više od 3.000 nepokretnosti oduzetih u vreme Drugog svetskog rata, a čiji su vlasnici stradali i nemaju zakonskih naslednika.\nZa ovu imovinu bili su prikupljeni podaci o imenu i prezimenu vlasnika, lokaciji, katastarskoj parceli, brojevima katastarskih čestica, a za jedan deo i opis imovine i ratna procena vrednosti izražena u Nedićevim dinarima.\nU Agenciji za restituciju očekuju da će im stići oko 5.000 zahteva koje podnose jevrejske opštine na čijoj se teritoriji imovina nalazi.\nKrajnji rok za podnošenje zahteva je tri godine od dana donošenja Zakona, odnosno 27. februar 2019. godine.\nIako po pravilima opšteg imovinskog prava, imovina bez naslednika treba da pripadne državi, u ovom slučaju to neće biti tako imajući u vidu način na koji je oduzeta i teško stradanje jevrejske zajednice kojoj su pripadali njeni vlasnici.\nRestitucija je, kako je obrazloženo i u Zakonu, akt solidarnosti i razumevanja Republike Srbije za stradanje jevrejskog naroda na svojoj teritoriji tokom neprijateljske okupacije od 6. aprila 1941. godine do 9. maja 1945. godine, uz odricanje svake odgovornosti Republike Srbije za strahovite patnje i štetu nanetu žrtvama Holokausta i drugim žrtvama nacizma u uslovima neprijateljske okupacije.\nIzvor: Vebsajt Politika, J. Č., 30.06.2016.


DA LI JE ZAMENILA MAJU BEROVIĆ: Goga Sekulić predstavila novu pesmu i spot, koju potpisuju Jala Brat i Buba Koreli | Novosti.RS\nsreda, 23. 10. 2019. u 12:35\nGoga Sekulić je publici premijerno predstavila novu pesmu i spot pod nazivom „Corleone“, koju potpisuju Jala Brat i Buba Koreli.\nPoznata pevačica je tako postala još jedna u nizu onih koje su svoju karijeru usmerile ka trenutno aktuelnim muzičkim trendovima, čiji su začetnici u celom regionu upravo Jala i Koreli. Novi muzički pravac je, uprkos osporavanjima, već dugo garant velikih hitova, pa se i Goga, očigledno, odlučila za tu drastičnu promenu.\nPesmu prati i visokobudžetni video spot u kome Goga veoma podseća na Maju Berović, koja je sa pomenutim duom, pre nekoliko godina, napravila revoluciju na muzičkoj sceni. Govorkanja da Berovićeva više nije u dobrim odnosima sa Korelijem i Bubom kruže estradom, a da li je Goga njihova nova uzdanica ostaje da vidimo.\nSpot za pesmu „Corleone“ možete pogledati na ovom linku:


Dokumentarac „Restart“ sutra u užičkom pozorištu (video) – ZoomUe\nUŽICE – Dokumentarni film „Restart“, priča o umetniku iz Požege vezanom za invalidska kolica i njegovom povratku u slikarski atelje, biće prikazan u Užicu, u sredu 3. decembra povodom Međunarodnog dana osoba sa invaliditetom. Projekciju filma koja u Narodnom pozorištu počinje u 20 časova organizuje Udruženje multiple skleroze iz Užica.\nJunak filma „Restart“ je Darko Babić, slikar koji posle decenije pasivnosti i samoizolacije, koju je izazvala multiple skleroza, prihvata pozive Galerije iz Požege da organizuje izoložbu svojih slika. Time započinje desetomesečni proces pripreme postavke, ali i neizvesni period borbe sa ustaljenim navikama i sopstvenim ograničenjima.\nFilm je rediteljsko delo Dejana Petrovića, a njegov podnaslov je „Čovek koji je odlagao buđenje“.\n„Moj cilj, kao autora, je isipunjen, ukoliko gledajući „Restart“ doživite potrebu da se i sami pokrenete. Da u sebi, svojim prijateljima, ljudima koji su pored vas, pronađete motiv za izlazak iz bezvojlnosti i pasivnosti,“ kaže reditelj Dejan Petrović.\nFilm „Restart“ je snimljen u produkciji Nezavisnog filmskog centra „Filmart“ iz Požege a uz podršku Filmskog centra Srbije.\nPosle Užica film “Restart”, 4. decembra biće prikazan u Muzeju jugoslovenske kinoteke u Beogradu.\nRvović: Građani prepoznali naš rad (VIDEO)\nNext story Čiji su zapravo odbornici DPS-a iz Prijepolja\nPrevious story Užičke „Igre bez granica“ (video)


Prošle godine u Pirotu najviše investirano u izgradnju višespratnih stambenih jedinica, najmanji broj dozvola izdato za izgradnju porodičnih kuća - Pirot Plus Online\nProšle godine u Pirotu najviše investirano u izgradnju višespratnih stambenih jedinica, najmanji broj dozvola izdato za izgradnju porodičnih kuća\n28. april 2022. 10:52 Gradska hronika Pirot Plus Online\nNovogradnja i u Pirotskom okrugu, poslednjih godina, beleži trend rasta, a prema podacima Republičkog zavoda za statistiku za novogradnju su prošle godine izdate ukupno 204 građevinske dozvole, dok je za ostale vrste radova, na području Okruga izdato 79 dozvola.\nI pored toga, Pirotska oblast je, prema podacima Zavoda, među poslednjima u Srbiji kada se u obzir uzme vrednost izvedenih radova, u skladu sa izdatim dozvolama.\nČinenica je da, poslednjih godina, u Pirotu značajnije zastupljena izgradnja višeporodičnih stambenih objekata, odnosno stambenih zgrada, što je u izjavi za Portal Plus online i potvrdio Bojan Pešić, načelnik Odeljenja za urbanizam, stambeno-komunalne i inspekcijske poslove i građevinarstvo.\nPrema njegovim rečima u 2021. na području Pirota ovo Odeljenje izdalo je 77 građevinskih dozvola.\nOd tog broja 6 dozvola izdato je za izgradnju novih višespratnica, sa ukupno 190 stambenih jedinca. Značajan deo građevinskih dozvola odnosio se na izgradnji ili rekonstrukciju objekata na selu, prvenstveno zbog određenih projekata koji upravo sufinansiraju ove radove. Vrlo mali broj izdatih dozvola odnosi se na izgradnju individualnih porodičnih kuća u samom gradu, rekao je Pešić.\nImajući u vidu rast cena građevinskog materijala, negativan uticaj rata u Ukrajini i rast cena transporta, realno je očekivati smanjenje obima građevinskih radova. Nadamo se da to neće biti slučaj, s obzirom na najave investitora, istakao je Pešić.\nNa teritoriji Srbije predviđena vrednost radova novogradnje u decembru 2021. iznosi 72,6 odsto od ukupno predviđene vrednosti radova.


Protest prosvetara ispred Vlade Srbije, traže povećanje plata za 14,67 odsto - Zelena učionica\nProsvetni radnici protestovali su danas ispred Vlade Srbije i zatražili nastavak pregovora o platnim grupama i razredima, povećanje zarada za 14,67 odsto i početak pregovora o posebnom kolektivnom ugovoru, koji ističe u martu sledeće godine.\nPredsednica Unije sindikata prosvetnih radnika Srbije Jasna Janković kaže da nije bilo incidenata i da nisu predali nikakve zahteve, jer su to već učinili i “besmisleno je da učine ponovo”.\nUprkos tome što ministar prosvete pokušava da zaboravi šta se dogovorio sa nama, mi smo ljudi koji dobro pamte. Povećanje zarada za 14,67 odsto nam je obećano i praktično potvrđeno od Vlade Srbije i tražimo da to bude, pošto već nema platnih grupa i razreda – istakla je Janković za Tanjug.\nOna je dodala da su članovi Unije sindikata prosvetnih radnika Srbije, skraćenjem časova, danas štrajkovali u više od 500 škola.\nProtest su organizovali predstavnici četiri prosvetna sindikata – Unija sindikata prosvetnih radnika Srbije, granski sindikat prosvetnih radnika Srbije “Nezavisnost”, Sindikat obrazovanja Srbije i Sindikat radnika u prosveti Srbije.\nMinistar prosvete Mladen Šarčević rekao je ranije da nema razloga za protest i dodao da su prosvetni radnici imali četiri povećanja plate u poslednje dve godine.\nOn je rekao da su mu “čudni razlozi za protest i štrajk”, i da se kao jedan od razloga navodi odlaganje Zakona o platnim razredima za godinu dana, a da su baš zbog tog zakona prosvetari štrajkovali u septembru i oktobru.\nTvrdnja sindikata da im je obećano povećanje plate od 14,67 odsto, a da su dobili devet odsto, ministar kaže da je to “igra reči i manipulacija”.\nRečeno je ako počne primena zakona o platama i platnim razredima, tada bi povećanje bilo 14 odsto. Ne može se primeniti ta kvota plate, pošto zakon nije usvojen – rekao je Šarčević.\nDa li će informatika smeniti fizičko?\nU Finskoj status učitelja izjednačen s advokatima i lekarima


06.05.2021 u 13:20\nNa ceremoniji otvaranja nedavno održanog Boao foruma Azija 2021, Kina je predložila nastavak saradnje i izgradnje zajedničke budućnosti. Nastavićemo da sarađujemo sa svim stranama u zajedničkoj izgradnji „Pojasa i puta” visokog kvaliteta, nastavićemo tradiciju opsežnih konsultacija u cilju postizanja opšte dobrobiti. Promovisaćemo održive ciljeve: koncept otvorene saradnje, zelenila, integriteta, težiti postizanju visokih standarda kao i poboljšanju životnog standarda. Nakon završetka epidemije, svetska ekonomija, kojoj je hitno potreban oporavak, suočiće se s tri velike promene. Prvo, ekonomski oporavak je usporen dok borba za moć na globalnom nivou između velikih sila dostiže svoj vrhunac. Međunarodni monetarni fond predviđa da će, kako epidemija popušta, stopa globalnog\nDana 8. aprila 2021. godine, zvanično je pušten u upotrebu prvi mobilni autobus za vakcinaciju protiv virusa kovid 19, koji je omogućila narodna bolnica okruga Bišan. Prva stanica je bila u kompaniji „Hogju” gde se 300 radnika vakcinisalo u autobusu, u radnoj akciji pod nazivom „od vrata do vrata”. (Guangming foto: Hu Jueđien)\n19.04.2021 u 11:57\nDana 12. aprila 2021. godine, u 5G pametnoj učionici osnovne škole Jidžou u viskokotehnološkoj zoni Čengdu, provincije Sečuan, učenici imaju priliku da osete i dožive virtuelnu stvarnost kroz VR slušalice. U budućoj 5G školi, pametna 5G učionica postala je omiljeno mesto svih učenika. Deca mogu da iskuse scene virtuelne stvarnosti kroz VR slušalice, a takođe i mogu da upotpune virtuelno iskustvo koristeći ručku. (Guangming foto: Li Sjangju) (Guangming foto: Li Sjangju) (Guangming foto: Li Sjangju)


U svijetu koronavirusom zaraženo više od 8,7 miliona osoba | Kodex.ME\nNajviše oboljelih i umrlih u SAD i Brazilu\nU svijetu koronavirusom zaraženo više od 8,7 miliona osoba\nU svijetu je koronavirusom zaraženo više od 8,7 miliona osoba, a od posledica COVID-19 preminulo je 462 hiljade ljudi.\n20. 06. 2020 - 12:00 Autor: Kodex\nOporavilo se više od 4,6 miliona osoba, pokazuju podaci objavljeni na sajtu worldometers.\nNajviše oboljelih i umrlih je u Sjedinjenim Američkim Državama i Brazilu, prenosi Rojters.\n"Globalna pandemija koronavirusa se ubrzava, sa 150 hiljada novih slučajeva zabilježenih u četvrtak, najviše u jednom danu", izjavio je generalni direktor Svjetske zdravstvene organizacije Tedros Adhanom Gebrejesus.\nPrema njegovim riječima, skoro polovina prijavljenih slučajeva bila je sa američkog kontineta.\n"Svijet je u novoj i opasnoj fazi. Virus se i dalje brzo širi, još je smrtonosan, a većina ljudi je i dalje podložna", istakao je Tedros.


Kolaković sa Iranom "vlada" Azijom - Vijesti.me\nNOVI USPJEH CRNOGORSKOG ODBOJKAŠKOG TRENERA\nKolaković sa Iranom "vlada" Azijom\nSelekcija koju od 5. februara 2017. godine sa klupe vodi proslavljeni crnogorski odbojkaški trener je u finalu Azijskih igara bila bolja od Južne Koreje sa 3:0\nFoto: volleyball.ir Autor: Saša Jončić\nGeneralka za Svjetsko prvenstvo je bila više nego uspješna - Igor Kolaković je sa Iranom trijumfovao na odbojkaškom turniru Azijskih igara u Indoneziji.\nSelekcija koju od 5. februara 2017. godine sa klupe vodi proslavljeni crnogorski odbojkaški trener je u finalu bila bolja od Južne Koreje sa 3:0 (25:17, 25:22, 25:21).\nU meču za bronzu, Kineski Tajpeh je pobijedio Katar 3:1 (25:22, 25:23, 17:25, 25:16).\nPrije toga je Iran u polufinalu porazio Katar 3:0 (Južna Koreja je bila bolja od Kineskog Tajpeha 3:2), a do titule je došao bez izgubljenog seta.\nMedaljom su se u stručnom štabu Kolakovića okitila i dvojica bivših članova Budućnosti, pomoćni trener Dragan Kobiljski, nekadašnji srednji bloker "plavih" (iz ekipe koja je u Podgoricu donijela prvu šampionsku titulu), i kondicioni trener Danijel Mišić.\nTo je druga medalja za Kolakovića sa reprezentacijom Irana, nakon što je u septembru prošle godine osvojio prvu medalju u istoriji iranske odbojke na takmičenjima pod okriljem Svjetske odbojkaške federacije (FIVB) - bronzu na Svjetskom kupu šampiona u Japanu.\nOdbojkaše Irana očekuje Svjetsko prvenstvo, koje se od 9. do 30. septembra održava u Bugarskoj i Italiji.\nPrije dolaska na klupu Irana, Kolaković je bio i kandidat za selektora Crne Gore.\nPostojala je obostrana želja za saradnjom, ali za realizaciju ovog dogovora, kako su saopštili naš trener i Odbojkaški savez Crne Gore, bilo potrebno da Kolaković nađe klub i onda paralelno (ako mu klub dozvoli) preuzme i našu selekciju.\nKako nije našao klub koji bi odgovarao njegovim ambicijama, a kako OSCG nije u mogućnosti da finansijski pokrije njegov kompletan angažman, Kolaković je odlučio da prihvati ponudu Irana.\nPrije Irana, Kolaković je osam godina vodio odbojkaše Srbije, do 15. septembra 2014. godine, kada je podnio ostavku, nakon 9. mjesta na Svjetskom prvenstvu u Poljskoj.\nSa Srbijom je osvojio osam medalja. Bio je prvak Evrope na EP u Austriji i Češkoj 2011. godine, osvojio je bronzu na Svjetskom prvenstvu u Italiji 2010, bronze na EP u Rusiji 2007. i Danskoj 2013. godine, te dva srebra (2008, 2009) i bronzu (2010) u Svjetskoj ligi. Sa selekcijom do 23 godine je vicešampion svijeta.\nSa slovenačkim ACH volejom je osvojio duplu krunu u Sloveniji, i trofej u Srednjoevropskoj ligi. Vodio je i francuski Kan...